Zbrisao doktor koji je Čavesu dao dve godine života | Glas javnosti\nPočetna > Svet > Zbrisao doktor koji je Čavesu dao dve godine života\nDoktor Salvador Navarete je ovu izjavu dao prošle nedelje, ističući da Čaves boluje od veoma agresivnog tipa kancera, nakon čega je, kako je rekao, policija pretražila dokumentaciju i kompjutere u njegovoj ordinaciji.\nNaverate, koji je lečio Čavesa pre 10 godina, u intervjuu za meksički časopis Milenio, objavljen u ponedeljak, rekao je da je informaciju o ozbiljnosti Čavesove bolesti dobio od predsednikove porodice, javio je Bi-Bi-Si (BBC).\nČaves je u četvrtak, po povratku sa lekarskog pregleda na Kubi, gde je pre četiri meseca operisan, a zatim podvrgnut hemoterapijama, izjavio da je potpuno izlečen.\nBudući da je u javnost izneto vrlo malo informacija o njegovoj bolesti, pojavile su se brojne spekulacije o tome da je njegovo zdravstveno stanje gore nego što se zvanično tvrdi.\nBrazilskim lekarima robija zbog krađe bubrega\nOtac ubio dete, smetalo mu da igra igrice?!


Srbija da što pre dobije datum pregovora – Nadlanu.com\nSrbija da što pre dobije datum pregovora\nObjavljeno 13. juna 2011. / 12:45:08\nBRATISLAVA, 13. juna 2011. (Beta) – Šef slovačke diplomatije Mikulaš Dzurinda obećao je u ponedeljak u Bratislavi ministru spoljnih poslova Srbije Vuku Jeremiću da će Slovačka aktivno delati da Beograd što pre dobije datum početka pregovora o prijemu u Evropsku uniju.\nObojica su istakla i značaj dijaloga Beograda i Prištine ali i odbili uslovljavanje evrointegracije kompromisima u tom dijalogu.\nJeremić je naglasio na zajedničkoj konferenciji za novinare sa Dzurindom da je za mir i bezbednost na Balkanu važan dijalog Beograda i Prištine, ali da bi bila greška da se taj dijalog opterećuje nekakvim spoljašnjim temama.\n“Srbija je zainteresovana za ulazak u EU. Medjutim, ne možemo sebi da dozvolimo takve ustupke u dijalogu sa Prištinom koji bi narušili ustavni okvir”, naglasio je Jeremić.\nJeremić je kazao da Srbija želi da bude otvoren partner, spreman na racionalne i pravedne kompromise, ali da ne smatra da bi bilo ispravno da se u toku evrointegracije vrši pritisak na Beograd i da se napredak zemlje ka EU uslovljava takvim tipom pitanja.\nDzurinda je danas pozdravio dijalog Beograda i Prištine i pohvalio Srbiju da napreduje dobro ka EU.\nSrbija po korišćenju novca SB zaostaje\nPostaviti menadžment u preduzeća Nibens grupe


Napredak preuzeo tron -\nU utorak, sredu i juče odigrane su utakmice vanrednog, 30. kola Okružne fudbalske lige. OFK Napredak 1929 je u Aleksincu pobedio tim Mladosti iz Batušinca sa 2:0, dok je Napredak 2012 iz Krušja na gostovanju u Kočanu poražen od Radničkog sa 4:1.\nGolman Napretka Stefan Miletić bio je na visini zadatka\nI Palilula iz Aleksinca je poražena u Čečini od ekipe Moravca sa 5:4. Sloga je u Kormanu prepustila pobedu Naisusu iz Rožine koji je slavio sa 1:3. Ekipa Crvene zvezde nije otputovala na meč protiv Rasovače, pa će ovaj suset biti registrovan službenim rezultatom 3:0 u korist domaćina.\nU ovom kolu Morava iz Žitkovca je bila slobodna.\nDoljevac: Doljevac – Zemljoradnik (Balajinac) 1:3,\nČapljinac: Radnički – Elid (Dolji Dušnik) 5:0,\nRožina: Padina – Moravac (Zaplanjska Toponica) 3:4.\nZahvaljujući pobedi protiv Mladosti iz Batušinca, OFK Napredak 1929 je preuzeo vodeću poziciju na tabeli sa 72 boda. Sa bodom manje na deobi drugog i trećeg mesta su žitkovačka Morava i Zemljoradnik iz Balajinca.\nŠto se ostalih ekipa sa područja aleksinačke opštine tiče, plasman na tabeli je sledeći: Palilula iz Aleksinca je na 12. mestu sa 30 bodova, sa tri boda manje Napredak iz Krušja je 13. poziciji, Sloga iz Kormana je 15. sa 23 boda, a Crvena zvezda iz Gornjeg Ljubeša zauzima poslednje, 17. mesto sa 8 bodova.\nPrevious Post:Iz cele Srbije kod aleksinačkih ortopeda: Najbrže do veštačkog kuka i kolena\nNext Post:Sećanje na aforističara Pavla Tončića


Kina biomasa mašineriju proizvođači, dobavljači, fabrika, veleprodaja - Jiangsu Liangyou International mašinstvo Co., Ltd\nDom > Proizvodi > Biomasa mašine\nDrvo debarker (drvo piling mašina) se koristi za piling Kora od debla, uglavnom koristi u biljna i Mils papir i drvo sa sedištem zasadi koji će koristiti evidenciju drvo kao sirovina. Uz mala ulaganja, niska potrošnja energije, manje prostora okupirana, troškovi niske izgradnje, visokog... Više\nO ROTARY DEBARKER: Debarker Rotary u FDSP je jedan inovativni razvoj za novine pravi fabrika pulpa fabrika, fabrika za preradu drveta, Timber fabrika, šper fabrika itd., koji je uglavnom je za debarking drva drva pre sledeći proces, stopa debarking je više od 95%. Uvezli smo se... Više\nKarakteristike 1) MFSP grupe Hamer mlin je u širokoj upotrebi u drobljenje svih vrsta piljevine Pedi slame, izrezivanje stabljiku, Pamuk drva, ljuske kikirikija, Pamuk semena, itd 2) odaja je suza-krug oblik, efektivno ukidanje kružnom toku u brušenje proces i dobiti veći... Više\nDrveni čekić mlin\nDrveni čekić mlin opise: MFSP serije Hamer mlin je novi tip brušenje opreme koja je nezavisno razvio i koristi za drva, fiber materijala. U širokoj upotrebi u biomasa materijale (drvo čips, slama, Rajs slame, ljuske kikirikija, Bagas, lucerke i sl.) brušenje, visoka efikasnost, niska energija... Više\nOko tri sloja bubanj fen za kosu: 3-kanal fen za kosu je skoro razvijenim vrsta fen sa jedinstveni princip iz principa rotary bubanj fen za kosu u kombinaciji sa umakom ugao i vazduh fen za kosu. Menja imperative od rotary bubanj fen za kosu, i glomazan vazduha fen za kosu, sa prednosti male... Više


Juniori danas protiv Grčke – Reprezentacija.me\nJuniori danas protiv Grčke\nUtakmicom protiv Grčke, muška juniorska odbojkaška reprezentacija Crne Gore danas u ruskoj Anapi (lučki gradu Krasnodarskog kraja Rusije, 160 km zapadno od Krasnodara na sjevernoj obali Crnog mora) počinje kvalifikacije za 26. Svjetsko prvenstvo, koje se od 22. avgusta do 1. septembra održava u Turskoj (Ankara i Izmir).\nOsim Crne Gore i Grčke, na kvalifikacionom turniru do 11. maja za prvo mjesto koje vodi na SP u grupi A boriće se i Rusija, Danska i Austrija.\n“Mislim da je prvo mjesto rezervisano za Ruse, Grčka je na papiru u prednosti za drugo mjesto, što ne mora ništa da znači, jer smo na Balkanijadi dosta solidno igrali sa njima, a bićemo i mi stariji za godinu dana. Nama je cilj da odigramo dobro, da to iskoristimo i kao pripremu za Balkanijadu. Nadam se da iz dobre igre može proisteći neko iznenađenje, eventualno protiv Grčke, a protiv Rusije, iskreno, teško”, rekao je selektor juniora Srđan Popović.\nNakon skoro tri nedjelje priprema u Podgorici, Popović je odredio 11 igrača koji će nastupati u Anapi – tehničari Miloš Tatar, Nikola Radonić, srednji blokeri Vojislav Kostić, Ognjen Betić, primači servisa Marko Vukašinović, Andrej Bojić, Nikola Kuč, Jovan Delić, korektori Bojan Strugar, Goran Bošković, te libero Dušan Medojević.\nDanašnja utakmica protiv Grčke počinje u 14 časova po našem vremenu (16 po lokalnom).\nTags: juniorijuniorska odbojkaska reprezentacija crne goreKvalifikacije za Svjetsko prvenstvoOdbojkaSrdjan Popovic


Stefanović s ambasadorima Francuske i Turske o jačanju saradnje u oblasti odbrane - Blitz RS - Vesti\nStefanović s ambasadorima Francuske i Turske o jačanju saradnje u oblasti odbrane\nStefanović je sa ambasadorom Košarom razgovarao o i predstojećoj poseti naše delegacije Parizu i učešća na Međunarodnom sajmu naoružanja i vojne opreme EUROSATORY 2022, navodi se u saopštenju Ministarstva odbrane.\nStefanović je uputio ovom prilikom čestitke povodom imenovanja novog ministra vojske Francuske Sebastijana Lekornua i izrazio opredeljenje za dalji razvoj dosadašnje saradnje, koju je ocenio kao intenzivnu i sadržajnu, posebno u vojnoekonomskom i vojnotehničkom segmentu, navodi Ministarstvo.\nStefanović je istakao da ta saradnja prati sveukupne odnose dve zemlje koji kontinuirano idu uzlaznom putanjom, a čemu posebno doprinose susreti i prijateljski odnos predsednika Aleksandra Vučića i Emanuela Makrona.\nMinistar odbrane zahvalio je Francuskoj na podršci Srbiji na njenom putu ka punopravnom članstvu u EU.\nAmbasador Košar preneo je da Francuska svrstava Srbiju među značajne partnere, pre svega u oblasti vojnoekonomske saradnje, i izrazio očekivanje da će se saradnja biti dalje unapređena.\nOn je, takođe, ponovio podršku Republike Francuske evrointegracijama Srbije što predstavlja, kako je naveo, deo agende aktuelnog predsedavanja ove zemlje Savetom Evropske unije.\nStefanović sa Aksojem o saradnji Srbije i Turske\nMinistar Nebojša Stefanović razgovarao jesa turskim ambasadorom Hamijem Aksojem o nastavku saradnje dvaju zemalja u oblasti odbrane, saopšteno je iz Ministarstva odbrane.\nStefanović je izrazio očekivanje da će saradnja biti unapređena u obostranom interesu, posebno u oblastima vojnoekonomske i vojnotehničke saradnje.\nAmbasador Aksoj potvrdio je opredeljenost turske strane za intenziviranje saradnje i istakao da su ukupni bilateralni odnosi dve države dobri, što predstavlja osnovu i za dalji razvoj saradnje u oblasti odbrane.


RIK: SNS ispod 49, još šest preko cenzusa - ebart\nRIK: SNS ispod 49, još šest preko cenzusa\n25. April 2016. godine\nNajnoviji podaci RIK na osnovu 96,23 odsto prebrojanih glasova pokazuju da je SNS osvojila 48,28 odsto glasovaa, a da u skupštinu ulazi još šest izbornih lista.\nPrema tim podacima SPS-JS osvojila je 11,02 odsto glasova, SRS 8,04 odsto glasova, DS 6,04 odsto, pokret Dosta je bilo 5,95 odsto, koalicija SDS-LDP-LSV 5,02 odsto osvojenih glasova, dok je koalicija DSS-Dveri osvojila pet odsto.\n09.51 - Šef posmatrača CRTA "Građani na straži" Raša Nedeljkov izjavio je da će u Skupštinu Srbije prema poslednjim preliminarnim rezultatima ući predstavnici sedam političkih partija.\nOn je rekao da je Koalicija SDS-LDP-LSV osvojila 5,04 odsto i da je imajući u vidu mogućnost statističke greške od 0,3 odsto moguće da ta koalicija ostane ispod cenzusa.\n"Ali u ovom trenutku je to nezahvalno govoriti. Ovo je uzorkovan rezultat. Statistika pokazuje da je pouzdanost podataka 95 odsto, u odnosu a statističku grešku moguće je da će oni ostati ispod cenzusa", naveo je Nedeljkov.\nOn je rekao da je na više od četiri odsto biračkih mesta bilo ozbiljnih nepravilnosti.\nNedeljkov je kazao da je izostala blagovremena reakcija RIK-a što je, takođe, dovelo do spekulacija.\n09.13 - Podaci Republičke izborne komisije na osnovu 94,44 odsto obrađenog materijala pokazuju da je SNS osvojila 48,26 odsto glasova. Koalicija Socijalitičke partije Srbije i Jedinstvene Srbije osvojila je 11,02 odsto, a Srpska radikalna stranka 8,03 odsto glasova\nCensus su prešli i Demokratska stranka sa 6,07 odsto, Dosta je bilo sa 5,94 odsto, koalicija SDS-LDP-LSV sa 5,02 odsto i koalicija DSS-Dveri sa 5,01 odsto glasova.\n07.02 - Republička izborna komisija ranije je saopštila da je na osnovu 83 odsto obrađenih biračkih mesta lista oko SNS osvojila 48,26 odsto glasova.\nIza njih je koalicija Socijalitičke partije Srbije i Jedinstvene Srbije koja je osvojila 11,37 odsto glasova, a Srpska radikalna stranka 7,97 odsto glasova.\nZatim Demokratska stranka sa 6,1 odsto glasova građana, a Pokret Dosta je bilo sa 5,71 odsto glasova.\nPrema tim podacima, koalicija SDS-LDP-LSV 4,98 odsto glasova, a koalicija DSS-Dveri osvojila je 4,95 odsto.\nSavez vojvođanskih Mađara osvojio je 1,62 odsto glasova, a lista Borko Stefanović - Srbija za sve nas 0,91 odsto glasova.\nBošnjačka demokratska zajednica Sandžaka Muarem Zukorlić osvojila je 0,87 odsto glasova izašlih birača, a stranka Stranka demokratske akcije Sandžaka Sulejman Ugljanin 0,83 odsto.\nListi Zavetnici Milica Đorđević pripalo je 0,73 odsto, dok je Zelena stranka osvojila 0,61 odsto izašlih birača.\nLista U inat - Složno za Srbiju - Narodni savez 0,47 odsto, a Partija za demokratsko delovanje Ardita Sinani 0,39 odsto, grupa građana za Preporod Srbije osvojila je 0,35 osto glasova isto koliko i Ruska stranka, dok je Srpsko-ruski pokret dobio 0,26 odsto.\nLista Dijalog - mladi sa stavom osvojila je 0,21 odsto galsova, a Republikanska stranka 0,11 odsto.\nPredsednik Republičke izborne komisije Dejan Đurđević rekao je da u RIK i dalje pristižu rezultati, a da je počeo da pristiže i izborni materijal odnosno zapisnici i glasački listići iz beogradskih opština.\n5 tačaka: Čeka se jutro, mnogo toga se ne zna\nPreliminarni rezultati: DS gubi vlast u Vojvodini\nSvi rezultati na jednom mestu – kako bi izgledao parlament\nOpozicija u gluvo doba u RIK: Pregledaćemo sve vreće\nLokal: Vračar nije "pao", SNS slavila u Čačku, KG...\n03.30 - Republička izborna komisija je pre toga u toku noći saopštila da je na osnovu 57,32 odsto obrađenog biračkog tela lista oko SNS osvojila 48,88 odsto glasova.\nTakođe, navedeno je da je koalicija Socijalističke partije Srbije i Jedinstvene Srbije osvojila 11,96, a Srpska radikalna stranka 7,96. Iznad cenzusa su i liste Demokratske stranke (6,05%) i pokreta Dosta je bilo (5,18).\nPrema podacima RIK lista DSS-Dveri je osvojila 4,88 odsto, a koalicija SDS-LDP-LSV 4,95.\nPrethodno je republička izborna komisija je saopštila da je na osnovu 27,25% obrađenog biračkog tela lista oko SNS osvojila 49,30 odsto.\nNavedeno je da preko cenzusa idu liste oko Demokratske stranke, SPS, SRS, dok su na korak od parlamentarnog statusa koalicija DSS-Dveri, koalicija LDP-SDS-LSV i pokret Dosta je bilo, dok je Savez vojvođanskih Mađara dobio 1,47 odsto.\nRIK je naveo da je lista oko SPS i JS osvojila 12,1 odsto, Srpska radikalna stranka 7,9 odsto, a za cenzus će se tokom noći, u nastavku procesa brojanja glasova boriti DSS i Dveri, koji, prema procenama RIK sada imaju 4,91, koalicija SDS-LDP-LSV sa 4,97, dok pokret Dosta je bilo ima 4,94% glasača.\nTakođe, navedeno je i da je bilo 2,7 odsto nevažećih listića.\nOd ostalih lista nijedna nema više od jednog procenta glasova, najbliža tome bila je Levica Srbije sa 0,82 posto i Zavetnici sa 0,70.


Premijer Izraela Benjamin Netanijahu pozdravio je saopštenje SAD u kojem se navodi da će američka Ambasada iz Tel Aviva biti u maju prebačena u Jerusalim.\nOn je rekao da je nakon ove odluke današnji dan "veliki dan za narod Izraela".\nU saopštenju izraelske Ambasade u Vašingtonu navodi se da je odluka američkog predsednika da preseli Ambasadu u Jerusalim na Dan nezavisnosti usledila nakon "istorijskog izjašnjavanja u decembru o priznavanju Jerusalima za glavni grad Izraela".\n"Odluka će obeležavanje 70 godina nezavisnosti izraelske države pretvoriti u još veće slavlje. Hvala Vam, predsedniče Tramp, na vašem liderstvu i prijateljstvu", navodi se u saopštenju.\nNetanijahu: Tramp stvara istoriju\nNetanijahu: Šest država razmatra premeštanje ambasada u Jerusalim


Niška televizija » “Kafa sa poslanicima” u “Kazandžiskom” (VIDEO)\n“Kafa sa poslanicima” u “Kazandžiskom” (VIDEO)\nObjavljeno 19.10.2015. 15:08\nGrađani Niša imali su prilike da direktno kontaktiraju sa 9 narodnih poslanika iz Niša i Južne Srbije, u okviru akcije “Kafa sa poslanicima”. Poslanici su pozdravili ovu akciju, jer, kako ističu, neposredan kontakt sa građanima koje predstavljaju je neophodan. Poslanik Dušan Milisavljević je rekao da je neophodna promena izbornog sistema u Srbiji, kako bi građani glasali za ime i prezime koje će biti odgovorno njima a ne vrhu partije koja ih postavlja.\nU okviru nedelje parlamentarizma koja se ove godine prvi put održava u Srbiji, poslanici su izašli na ulicu kako bi čuli glas građana. Na početku Kazandžijskog sokačeta, Nišlije su mogle da popiju kafu po skupštinskoj ceni, uz razgovor sa nekim od 9 poslanika iz Niša i okoline, koji su se odazvali pozivu Nacionalne koalicije za decentralizaciju.\nSvi poslanici koji su se odazvali pozdravili su akciju čiji je cilj direktna komunikacija sa građanima koje zastupaju u republičkom parlamentu. Narodni poslanik Dušan Milisavljević je istakao da je neophodna promena izbornog sistema kako bi građani glasali za ime i prezime koje će predstavljati njihove interese i biti direktno odgovorno građanima, a ne vrhu stranke koja ga postavlja.\nNišlije su bile veoma zainteresovane da razgovaraju sa poslanicima. Dali su svoje predloge, postavljali pitanja, kritikovali i hvalili. Ostaje samo da vide da li će se njihov razgovor uz kafu čuti i u Narodnoj skupštini.\nDojava o postavljenoj bombi u sudu\nJoš veća pažnja starima (VIDEO)


Oslobođen sudanski premijer - Svet - Dnevni list Danas\nPočetna » Svet » Oslobođen sudanski premijer\nSmenjeni premijer Sudana Abdalah Hamdok i njegova supruga su oslobođeni danas i stigli su u svoju kuću u luksuznom naselju u Kartumu, saopštili su večeras tamošnji zvaničnici.\nOni su uhapšeni u ponedeljak ujutro kada je vojska proglasila vanredno stanje i general Abdel-Fatah Burhan preuzeo vlast u državi.\nVojni zvaničnik je rekao da je Hamdokova kuća pod „jakim obezbeđenjem“.\nMeđunarodna zajednica je osudila vojni puč i pozvala na hitno oslobađanje premijera i drugih vladinih zvaničnika.\nBurhan je ranije danas izjavio da je uhapsio premijera zbog njegove lične bezbednosti i da će ga verovatno uskoro osloboditi, ali je upozorio da bi ostali članovi zbačene vlade mogli da se suoče sa suđenjem zbog uličnih protesta koji su izbili nakon puča.\nAbdalah Hamdokoslobođenpremijer SudanaKairo\nStanje na Balkanu je prilično sumorno: nerešeni sukob u...\nBritanac iranskog porekla Anušeh Ašuri, koji je pritvoren u...\nSvet • danas 08:59\nPoznata turska novinarka Sedef Kabaš pritvorena je zbog navodnog...


Završne pripreme za nastavak izgradnje autoputa na Koridoru Vc – Magazin Plus\nHome/Privreda/BiH/Završne pripreme za nastavak izgradnje autoputa na Koridoru Vc\nZavršne pripreme za nastavak izgradnje autoputa na Koridoru Vc\nUskoro će biti potpisani ugovori o izgradnji još jedne dionice autoputa na Koridoru Vc, i to od Počitelja do Petlje Zvirovići kod Međugorja, potvrđeno nam je iz Javnog preduzeća Autoceste FBiH. Ova dionica dužine 11 kilometara, podijeljena je na dvije poddionice i to Petlja Počitelj – Most Počitelj i Most Počitelj – Petlja Zvirovići.\n“Nakon što je u maju ove godine usvojen Zakon o izmjenama i dopunama Zakona o eksproprijaciji, stvorili su se uvjeti za završetak eksproprijacije i očekujemo da dva projekta na dionici Počitelj – Međugorje, uključujući most Počitelj, budu potpisani na ljeto ove godine. Ugovor će biti potpisan nakon što se pribavi saglasnost Evropske investicijske banke (EIB) za obje poddionice”, saopćeno nam je iz Press službe Autocesta FBiH.\n“Autoceste FBiH su 14. jula 2016. uputile javni poziv za pretkvalifikaciju za postupke nabavke za izgradnju dviju dionica Počitelj – Buna i Donja Gračanica – Tunel Zenica. Rok za dostavu ponuda je 29. august 2016. godine”, rečeno nam je iz Autocesta FBiH, uz napomenu da bi izgradnja ovih dionica trebala početi naredne godine.\nIstovremeno sa pretkvalifikacionim procesom teku pripreme za zatvaranje finansijske konstrukcije za izgradnju dionica Počitelj – Međugorje i trećeg dijela Zeničke zaobilaznice od Pečuja do ulaza u Tunel Zenica. Pregovori se obavljaju sa Evropskom bankom za obnovu i razvoj (EBRD), a traženi iznos je 80 miliona eura, odnosno oko 160 miliona KM.\nIsti iznos se traži i za nastavak izgradnje autoputa od Zenice prema sjeveru BiH, tačnije za dionicu Nemila – Zenica Sjever, do izlaza u Tunel Zenica. Sa EBRD-om se pregovara okreditnom zaduženju od 160 miliona KM. Osim sa EBRD-om, za finansiranje izgradnje ove dionice, pregovori o mogućem kreditiranju vode se i sa još dva fonda i to sa OPEC-ovim fondom za međunarodni razvoj (OFID) i iznosu od 49 miliona eura, odnosno blizu 100 miliona KM, te sa Kuvajtskim fondom za arapski ekonomski razvoj (KFAED) i iznosu od 36 miliona eura, odnosno blizu 75 miliona KM.\nZa završetak dionice Svilaj – Odžak Autoceste FBiH su osigurale 17,4 miliona eura, odnosno oko 35 miliona KM grant sredstava, a sa EBRD-om se vode pregovori o dobijanju kredita od 40 miliona eura, odnosno oko 80 miliona KM za zatvaranje finansijske konstrukcije za ovu dionicu.\nZa dionicu Mostar Jug – Buna, tačnije poddionicu Buna – Tunel Kvanj, prema EIB-u je upućena inicijativa za osiguranje finansijskih sredstava za izgradnju u visini od 100 miliona eura, odnosno oko 200 miliona KM.\nSkokovi sa vodopada u Jajcu: Učestvovat će više od 30 skakača iz mnogih evropskih zemalja\nSelimović: Kandidatski status BiH moguć u septembru


SDP /Mašić: Insistirat ćemo da svi udžbenici za osnovno obrazovanje budu besplatni / Radio Sarajevo\n30. 01. 2018. u 20:06:00 Fena\nPredsjednik Kantonalnog odbora SDP-a Sarajevo Damir Mašić izjavio je večeras da će SDP insistirati da svi udžbenici za osnovno obrazovanje u Federaciji BiH, pa i u Bosni i Hercegovini, budu besplatni.\nPo njemu, to država treba osigurati budući da je propisala da je osnovno obrazovanje obavezno.\nOn je, na okruglom stolu "Zakon o udžbenicima", pojasnio da su projekcije pokazale da bi za Kanton Sarajevo to koštalo od tri do pet miliona KM godišnje u budžetu većem od 700 miliona KM što je apsolutno izvodivo, kao i u ostatku države.\nPodsjetio je da je on kao ministar obrazovanja FBiH u prošlom mandatu pokrenuo projekt "Jedan predmet, jedan razred, jedan udžbenik", te je na konkursu za devete razrede osnovnih škola uveden taj sistem za sve predmete.\n"Ovaj novi Nacrt zakona o udžbenicima u KS predviđa da se nastavi u tom pravcu, a jedino što smatramo spornim je što to nije usaglašeno na nivou cijele FBiH jer Kanton Sarajevo ne bi trebao biti izuzetak", rekao je Mašić.\nDodao je da će SDP sutra na sjednici Skupštine KS iznijeti te zamjerke ali će ipak podržati nacrt da daju šansu da kroz javne rasprave bude popravljen dok dođe u fazu prijedloga zakona.\nPredstavnik Vijeća roditelja Predrag Puharić rekao je da sadašnji udžbenici ni po kvalitetu ni po bilo čemu drugom ne spadaju u civilizacijski i evropski doseg za 21 vijek.\nPosebno zabrinjavajućim smatra što novi nacrt zakona ne nudi ništa kvalitativno novo i ne donosi suštinske promjene.\nTagovi: Damir Mašić obrazovanje škola udžbenici SDP BiH\nKS / Utvrđen Nacrt zakona: Jedan udžbenik za jedan nastavni predmet\nKnjižare ili buvljaci / Kako opremiti školarca: Isto gradivo po različitim cijenama


Posle skoro tri meseca od uvođenja prištinske takse na srpske proizvode, tržište u Pokrajini zatvoreno je i za male srpske proizvođače sa Kosova i Metohije. Zato će od danas njihovi proizvodi biti na rafovima prodavnica u centralnoj Srbiji, za početak tri proizvođača i to najpre u Novom Sadu, a uskoro i u Beogradu. Nadležni kažu da bez ekonomskog osnaživanja nema opstanka Srba na Kosmetu. Srpska privreda je od uvođenja taksa izgubila oko 90 miliona evra, rekao je gostujući na RTS-u ministar trgovine Rasim Ljajić. Kaže da će, ukoliko se takse ne ukinu, mnogo veći problem biti gubitak tržišta.\nU Prištini se održava konferencija na temu "Glas naroda, veliko finale Kosovo i Srbija" na kojoj je predsednik privremenih prištinskih institucija, Hašim Tači, poručio da je dogovor Beograda i Prištine neohodan i neizbežan. Ako do njega ne dodje, kaže, postoji velika opasnost od destabilizacije regiona. Zamenik premijera Fatmir Ljimaj, koji je i kopredsednik prištinskog tima za nastavak dijaloga sa Beogradom, kaže da ako Srbija nije spremna da udje u dijalog za priznanje, onda Kosovo mora da čeka.\nRuski ministar spoljnih poslova Sergej Lavrov smatra da Zapad na grub način gura zemlje Balkana da postanu članice NATO-a bez osvrta na narode tih država. On je u Moskvi naglasio da Rusija već dugo i uporno poziva na povratak osnovnim principima međunarodnih odnosa zapisanih u Povelji Ujedinjenih nacija i dokumentima OEBS-a.To znači suverenu jednakost država, nemešanje u unutrašnje poslove, suzdržavanje od pretnji ili upotrebe sile i razrešenje sukoba na miran način.\nRusija je bila i biće suverena nezavisna država - ili će biti takva ili je uopšte neće biti, poručio je ruski predsednik Vladimir Putin u Federalnoj skupštini. Istakao je da Rusija nema nameru da prva razmešta rakete u Evropi, ali da će, ukoliko Amerika to učini, Rusija to shvatiti kao pretnju. Tada će Moskva biti prinudjena da razmesti naoružanje kako bi mogla da gađa ne samo teritorije gde su razmešteni raketni sistemi, već i one gde se nalaze centri za donošenje takvih odluka, kazao je Putin. Bezbednost Rusije će biti osigurana, istakao je predsednik . Obraćanje u Federalnoj skupštini Putin je završio rečima da će konsolidacija društva, ali i sigurnost u sopstvene mogućnosti biti glavni uslov za uspeh zemlje. Putinov govor u Federalnoj skupštini trajao je sat i 27 minuta,a recimo da je najduže govorio prošle godine - sat i 55 minuta.\nPovodom Svetskog dana socijalne pravde, poverenica za zaštitu ravnopravnosti Brankica Janković napominje da dostizanje višeg nivoa socijalne pravde zavisi od poboljšanja ekonomskog statusa stanovništva. Podseća da najnoviji zvanični podaci pokazuju da je čak 25 odsto stanovnika Srbije u riziku od siromaštva, a da 7 odsto živi u apsolutnom siromaštvu. Poverenica ističe da je neophodno izraditi strategiju za smanjenje siromaštva i nezaposlenosti, unapređenje ravnopravnosti, borbu protiv diskriminacije i poštovanja ljudskih prava.\nU Beogradu, u dvorani na Banjiici, počinje četvrti Srbija open indor atletski miting, generalna proba pred Evropsko prvenstvo u Glazgovu. Osim Ivane Španović i Milice Gardašević, učestvovaće svi osvajači medalja na Balkanskom prvenstvu u Istanbulu. Najveće atletsko takmičenje u Srbiji počinje u 17 časova.


Meridian u borbi za opstanak Kolarca - Glas Zaječara\nHome Promo Meridian u borbi za opstanak Kolarca\nU periodu kada su kultura i umetnost potisnuti u drugi plan, Meridian svojom donacijom oživljava kulturnu scenu Srbije i pomaže Kolarcu. Zdravlje jeste najvažnije i Covid19 pandemija nas je naročito podsetila na to. Zbog toga je Meridian u protekloj godini u donacije zdravstvenom sistemu i borbi protiv ovog virusa usmerio milionska sredstva.\nIpak, u stalnom karantinu, uz promenjene navike, manje druženja, kulturnog života i vremena za opuštanje, moramo voditi računa i o našem mentalnom zdravlju i dobrobiti koje je podjednako važno kao i fizičko. Ujedno, umetnici i kulturni radnici spadaju u još jednu ugroženu grupu koju je globalna epidemija sprečila da obavlja ono u čemu su najbolji. Zbog svega toga opstanak kulturnih ustanova stavljen je pod znak pitanja, a time i radna mesta ljudi koji rade i stvaraju u ovom sektoru od velike važnosti za naše društvo.\n„Brojnim aktivnostima koje sprovodimo od samog početka epidemije Covid19 pokazali smo i dokazali da smo tu kada je pomoć najpotrebnija i vrednim donacijama pomogli smo našim herojima, medicinskim radnicima u Srbiji. Znamo da je njihovu pomoć i podršku upućenu svim ljudima veoma teško uzvratiti jer oni svakodnevno rizikuju svoje živote, ali želeli smo da znaju da smo tu – uz njih. Sa ovakvim donacijama nastavljamo i u 2021. godini, do konačne pobede nad virusom. Pored toga, želimo da pomognemo i drugim ugroženim grupama poput zaposlenih u kulturi. Stoga je saradnja sa Kolarcem logičan dalji korak, i samo jedan od mnogih koje ćemo izvesti u 2021. godini“, izjavio je povodom ove donacije Vuk Dinčić, direktor operativnih poslova u kompaniji Meridian.\nPrethodni tekstU Srbiji još 178 novoobolelih, 10 preminulih\nNaredni tekstU Zaječaru za 48 sati 1 osoba preminula, još 7 novoobolelih od korona virusa


Obrenovac: Policija spalila TONU I PO marihuane! – PRST\nPrst Prvi srpski tabloid 25/07/2021\nU Termoelektrani „Nikola Tesla“ u Obrenovcu uništeno je više od 1, 4 tone marihuane, koju su zaplenili pripadnici Ministarstva unutrašnjih poslova.\nMinistar unutrašnjih poslova Aleksandar Vulin istakao je da je država odlučna u svojoj borbi protiv narko-dilera koji truju našu decu i dodao da droga koju zaplene pripadnici policije završi ovde u termoelektrani, uništena. On je podvukao da lake i teške droge ne postoje i da će se hapsiti i oni koji prodaju jedan džoint i oni koji prodaju kilograme droge.\n„U Termoelektrani „Nikola Tesla“ u Obrenovcu uništeno je 1,4 tone marihuane koju su pripadnici policije zaplenili. Ova droga koja je bila namenjena da truje našu decu, uništena je. Nema većeg otrova od droge. Svi koji truju našu decu zaslužuju da robijaju. Pošto nemaju savest da ih kazni, kazniće ih država. Hapsićemo za jedan džoint, kao što ćemo hapsiti i za kilogram droge, nema razlike i nema malih i velikih dilera. Svaki sitni diler, svaka samoproglašena pevačka zvezda, svako ko prodaje drogu biće predmet našeg rada i daćemo sve od sebe da ga uhapsimo i predamo pravosuđu. Zalažem se za promenu politike prema trgovcima narkotika i za što oštrije sankcije za svakog od njih, a posebno za one koji drogu prodaju maloletnicima ili mlađim punoletnicima, za mene je to pokušaj ubistva.\nSvako ko prodaje jedan džoint, prodavao bi i kilograme droge, samo da dobije priliku. Nema razlike između narkotika i nema lakih i teških droga i dok je Aleksandar Vučić predsednik Srbije, a ja ministar policije, marihuana neće biti legalizovana. Roditelji čuvajte decu, to država ne može za vas, a ja ću dati sve od sebe da svako ko prodaje narkotike završi iza rešetaka na što duži period“, poručio je ministar unutrašnjih poslova Aleksandar Vulin.\nPostupak uništavanja 1.458,2 kilograma droge sprovela je Komisija za kontrolu postupka uništavanja oduzetih psihoaktivnih kontrolisanih supstanci Vlade Republike Srbije, čiji je predsednik načelnik Službe za borbu protiv droga, a članovi su predstavnici Ministarstva unutrašnjih poslova, Ministarstva zdravlja, Ministarstva zaštite životne sredine, vladine Kancelarije za borbu protiv droga i Uprave carina. Takođe, prisustvovali su i predstavnici Višeg suda u Pirotu i Višeg javnog tužilaštva u Pirotu.\nTags: Aleksandar Vulin Marihuana Narko-mafija\nPrevious: Superliga Srbije: Zvezda nadigrala Mladost i u pobedničkom ritmu čeka Kairat\nNext: Predsednik Srbije otkrio monstruoznu istinu o zločinima crnogorske narko-mafije u Srbiji


Monetarna politika i prinosi penzionih fondova: Na klizavom terenu - Biznis i Finansije\nHome\tTekstoviB&F Plus\tMonetarna politika i prinosi penzionih fondova: Na klizavom terenu\nEmisija grčkih državnih obveznica sa prinosom ispod 5%, uz prinose italijanskih i španskih državnih obveznica ispod 3%, dobro ilustruje trenutno stanje na svetskim finansijskim tržištima. Uprkos širokom konsenzusu da će prinosi u 2014. godini nastaviti da rastu, desilo se upravo suprotno. Vođeni očekivanjima da će se politika jeftinog novca nastaviti još neko vreme, usled slabijeg rasta od očekivanog u SAD-u, usporavanja kineske privrede i straha od deflacije u evro zoni, investitori su u potrazi za zaradom nastavili pohod na rizičnije klase aktive, obarajući prinose, odnosno zahtevane premije za rizik. Slična situacija na tržištima viđena je i pre oko godinu dana, nakon čega je najava Fed-a o mogućem kraju programa kvantitativnih olakšica izazvala potrese na tržištima, uz rast prinosa na obveznice i pritisak na valute većine zemalja u razvoju, uključujući i Srbiju. Postavlja se pitanje da li će se isti scenario ponoviti i kakve to posledice može imati na zemlje poput Srbije i tržišne učesnike poput penzijskih fondova?\nSadašnju situaciju kritičari Fed-a već nazivaju “Great Moderation 2.0”, aludirajući na period koji je prethodio krizi 2008. godine i tokom kojeg je relativno niska volatilnost tržišta uz niske kamatne stope dovela do kreditnog buma i kasnijeg sloma. S obzirom da su kamatne stope trenutno blizu nule i da je to velikim delom potrošen instrument monetarne politike, centralne banke koriste tzv “forward guidance”, odnosno davanje smernica o svom budućem delovanju, kako bi smanjile volatilnost na tržištima. Problem je što uspeh u umirivanju tržišta istovremeno predstavlja i potencijalnu opasnost. Zbog toga je glavni izazov Fed-u u ovom trenutku balansiranje između toga da kamatne stope ostanu niske dovoljno dugo da pospeše privredni rast, a da sa druge strane ne dođe do nekontrolisanog preuzimanja rizika i cenovnog balona na tržištima akcija, obveznica, nekretnina i novog sloma. Potrebno je, dakle, dokazati da je lek – koga pobornici zovu monetarna ekspanzija a kritičari monetarni ekstremizam – delotvoran i da ne ostavlja neželjene posledice.\nRazlozi za brigu i utehu\nAko pogledamo argumente za brigu, treba reći da su trenutne monetarne mere dosta slične onima koje je sprovodio Alen Grinspen i koje su nazvane “Grinspenova Put opcija”. To znači da je monetarna politika pružala zaštitu od pada cena aktiva i svih potresa na tržištu, što je bio stimulans za preuzimanje sve većih rizika i čije finale je, po mnogima, bila 2008. godina. Taj ciklus opisao je ekonomista Hejman Minski, čiji su zaboravljeni rukopisi poslednjih godina naglo postali čitani i citirani. Glavni koncept – hipoteza Minskog, je da su tokom svakog perioda rasta investitori sve samouvereniji i skloniji da preuzimaju sve veće rizike, kroz sve veće zaduživanje. Uz to, banke u trci za klijentima sve više obaraju kriterijume pri odobravanju kredita. Kada sistem dostigne kritični momenat, gde su cene aktiva i kolaterala nerealno uvećane i gde poverioci shvataju da dužnici neće moći da vrate kredite, nastupa panična prodaja i kolaps.\nU prilog tome da Fed i ostale centralne banke ipak dobro rade svoj posao, govori postepeni privredni oporavak u SAD-u i problematičnim zemljama evropske periferije, uključujući i rast izvoza većine zemalja centralne i istočne Evrope kao posledicu. Takođe, postoje pomaci na globalnom nivou na unapređenju makroprudencijalne kontrole, odnosno kontrole učesnika na finansijskom tržištu i sistemskih rizika. U tom smislu, važan segment je i pristup vrednovanju kolaterala. Spirala visokih (pro)cena kolaterala i nekontrolisanog zaduživanja po tom osnovu, često se apostrofira kao važan faktor izbijanja kriza, za šta je primer i domaće tržište. Nova regulativa je u većoj meri kontraciklična, u pogledu većih zahtevanih rezervi kapitala i likvidnosti, kao i vrednovanja kolaterala koji se koriste prilikom odobravanja kredita. Naime, fokus se sa tekućih procena pomera ka objektivnijem vrednovanju koje uvažava ciklične fluktuacije u dužem vremenskom periodu.\nKao primer nesavršenosti tržišta verovatno bi mogli da posluže i istorijsko niski prinosi na evroobveznice zemalja istočne Evrope, uključujući i Srbiju, u poslednjih par meseci. Uprkos eskalaciji ukrajinske krize iz dana u dan, što bi u normalnim okolnostima uticalo na rast premije rizika, došlo je do oštrog pada prinosa, najvećim delom usled najava ECB-a o novim merama. To govori o snazi i značaju monetarne politike, ali je dobro znati da takva kretanja nisu rezultat poboljšanja makroekonomskih fundamenata. Sa prestankom podrške monetarne politike ili rasta brige o njenim efektima, kada se plima rizika vrati, videće se ko stvarno zna da pliva. Zemlje sa brzorastućim fiskalnim deficitom, poput Srbije, mogle bi da se nađu u vrlo nezavidnoj situaciji gde će poverioci zahtevati mnogo veće prinose kod zaduživanja od današnjih.\nU vezi sa kontrolom fiskalnog deficita poučan je članak “Dve Evrope” iz 2012. godine, američkog filozofa Frensisa Fukujame. Autor ovog članka smatra da uzrok podele u Evropi nisu kulturološke razlike severa i juga, već postojanje ili nepostojanje tzv. klijentele kapitalizma, koga odlikuje korišćenje javnih dobara kojim političke partije motivišu i nagrađuju svoje glasače. Zemlje poput Nemačke, Britanije, Holandije i skandinavskih država nikada nisu imale klijentele kapitalizma, dok su Amerika, Italija, Grčka, Španija i Austrija funkcionisale na ovaj način ili to i dalje čine.\nSuština je da su neke zemlje sticajem istorijskih i drugih okolnosti uspele da izgrade modernu i nezavisnu državnu upravu, i što je najvažnije, samo takva javna administracija se pokazala delotvornom u kontroli fiskalnog deficita. Deprimirajuće zvuči da je Amerika uspela da obuzda klijentelizam tek sredinom 20. veka i to usled industrijalizacije i potrebe novih elita za funkcionalnom državom, da u Italiji postoje sporadični pokušaji poput premijera Marija Montija, a da u Grčkoj, ni dan danas, ovo pitanje nije društveni prioritet. Zaključak je da nikakav pritisak sa strane, poput EU okvira, nije delotvoran, sve dok jedno društvo samo ne odluči da se izbori sa ovim problemom.\nTrenutna politika niskih kamatnih stopa ima i direktne efekte na tržišne učesnike poput penzijskih fondova. Ako pogledamo period od 1997-2007. godine prosečan godišnji prinos penzijskih fondova u Americi, sa alokacijom na obveznice i akcije od 60%:40%, iznosio je visokih 8,8%. U periodu od 2008-2013. godine, prosečan godišnji prinos penzijskih fondova sa istom alokacijom iznosio je svega 3,6%. Ono što je izvesno je da okruženje niskih kamatnih stopa ne pogoduje penzijskim fondovima, pre svega onima koji posluju po modelu garantovanih prinosa članovima (defined benefit). Iz tog razloga je tokom 2013. godine veliki broj penzijskih fondova prestao da garantuje prinose tj. prešao na model gde su unapred definisane samo uplate (defined contribution). To je ujedno i model po kome od početka rade privatni penzijski fondovi u Srbiji koji su u periodu od 2008-2013. godine beležili prosečne godišnje dinarske prinose od oko 8%, a u poslednjih pet godina prosečne godišnje prinose od oko 11%.\nU ovom trenutku nema lakog odgovora na pitanje da li je čaša globalnog privrednog oporavka poluprazna ili polupuna i da li će politika Fed-a i drugih centralnih banaka biti zapamćena kao opasan eksperiment ili veliki trijumf kejnzijanstva. Utisak je da se najvažnije svetske ekonomije ipak kreću u dobrom pravcu, istina, neubedljivim koracima, ali i da su rizici na tom putu oporavka veći nego što stanje na tržištima trenutno pokazuje.\nMilan Kovač, izvršni direktor Dunav dobrovoljnog penzijskog fonda


Reagovanje Nacionalne organizacije osoba sa invaliditetom Srbije na emisiju „Uvećanje“ - Nacionalna organizacija osoba sa invaliditetom Srbije (NOOIS)\nPoštovani G-dine Matiću,\nOvakav postupak jedne urednice i autorke emisije je zaista nedopustiv i direktno šteti ugledu Vaše kuće koja iznad svega propagira jednakost i ljudska prava, važi za socijalno odgovornu televiziju i dobitnica je brojnih nagrada iz ove oblasti. Osim toga, Nacionalna organizacija osoba sa invaliditetom Srbije i Udruženje distrofičara Beograda su inicijatori obeležavanja Evropskog dana retkih bolesti i, zajedno sa Ministarstvom rada i socijalne politike, organizatori prve konferencije za novinare na ovu temu prošle godine u Tanjugu, na koju je i B92 bila pozvana, ali se Vaši novinari nisu pojavili.\nPrema Ustavu Srbije, Zakonu o sprečavanju diskriminacije osoba sa invaliditetom i Zakonu o diskriminaciji ovo je tipičan oblik neposredne diskriminacije po osnovu invalidnosti. Osim toga, član 8 Konvencije UN o pravima osoba sa invaliditetom, koju je naša zemlja ratifikovala, upravo napominje da je jedna od osnovnih mera za podizanje svesti o osobama sa invaliditetom podsticanje svih medijskih glasila da prikazuju osobe sa invaliditetom na način koji je u skladu s ciljem ove Konvencije.\nEmisija poput „Uvećanja“ od 10. februara 2010. godine, u kojoj o određenoj temi, konkretno o retkim bolestima, govore isključivo profesionalci i majke, a u kojoj nema mesta za osobe koje imaju navedene bolesti, jeste primer izuzetno loše prakse i medicinskog modela koji na ove osobe gleda kao na pasivne objekte tuđe brige, a ne na ravnopravne članove našeg društva.\nInače, Nacionalna organizacija osoba sa invaliditetom Srbije (NOOIS) je krovna organizacija od posebnog društvenog značaja koju u ovom momentu čini 11 različitih, raprezentativnih republičkih organizacija/saveza i predstavlja ujedinjen invalidski pokret u Srbiji. Formirana je sa ciljem da zastupa pitanja od opšteg interesa za sve kategorije invalidnosti - sa telesnim, senzornim i mentalnim oštećenjima. Dakle, NOOIS kao takav reprezentuje interese ogromne populacije, a prema procenama NOOIS govori u ime preko 800.000 članova, osoba svih kategorija invalidnosti, njihovih pravnih zastupnika i članova porodica.\nNadamo se da ćete se ubuduće ponašati u skladu sa vrednostima koje zastupate i da ćemo imati prilike da sarađujemo kao ravnopravni partneri.\nIzvršna direktorka NOOIS\n1.) RDP B 92\n2.) Ministarstvu rada i socijalne politike - Sektoru za zaštitu OSI\n3.) Ministarstvu kulture


Vesti online / Slobodno Vreme / Putovanja / Gosti ocenili Srbiju: Petica za osmeh, kec za đubre\nKako su strani turisti ocenili turističku ponudu Srbije: Oduševljeni su gostoprimstvom, parkovima, ali ne i ponudom izleta, nečistoćom ulica. Svaki drugi gost stiže avionom, spava u hotelu i ima dobra primanja.\nKalemegdan - najčešća turistička lokacija u Beogradu\n- Posebno raduje podatak da je 40 odsto ispitanih već bilo u Beogradu, ali i da je 61 odsto turista došlo prvi put, zahvaljujući dobroj promociji ili preporuci prijatelja. Istraživanje je ukazalo i na problem da turiste koji su privatno rezervisali smeštaj na aerodromu niko ne obaveštava da će morati da se prijave, jer će na odlasku imati problema - kaže Georgi Genov, direktor HORES-a.\nSvi "polude" zbog prljavštine\nTuristi nisu zadovoljni ponudom izleta i turističkim informacijama, a (ne)čistoća je nervirala gotovo sve ispitanike. Pored razbacanog đubreta, mnogi su naglasili da ih šokira što Beograđani koji šetaju pse ne nose kese da pokupe đubre svojih ljubimaca.\nNedostaju dobri hoteli sa 3 zvezdice\n- U Beogradu samo dva hotela nisu renovirana, "Beograd" i "Bristol", što znači da je 92 odsto soba u kojima spavaju turisti modernizovano. Gosti su beogradskim hotelima zadovoljni, što nije uvek slučaj sa Srbijom. Prestonica nudi kvalitetne hotele, ali i dalje nam nedostaju dobri hoteli sa tri zvezdice i deluks sa pet, koji mogu da prime svetske zvezde, predsednike i kraljeve - napominje Genov.\nRumuni i Kinezi biraju Budimpeštu pre Beograda\n- Ako su rumunski turisti u Mađarskoj, kojoj nisu mnogo naklonjeni, ostvarili 460.000 noćenja, a kod nas samo 50.000, znači da možemo mnogo bolje. Takođe, 120.000 Kineza posetilo je prošle godine Budimpeštu, a samo 18.409 Srbiju - ističe Genov.


Poslovnom prevarom do 18.700 KM – mojKontakt portal – Radio Televizija Kontakt\nKriminalistička policija Centra javne bezbjednosti /CJB/ Banjaluka podnijela je izvještaj nadležnom tužilaštvu protiv muškarca iz Banjaluke čiji su inicijali Z.D. zbog sumnje da je poslovnom prevarom protivpravno prisvojio 18.700 KM, rečeno je Srni u CJB Banjaluka.\nOn se sumnjiči da kao vlasnik i odgovorno lice preduzeća “Del invest” iz Banjaluke, obavljajući privrednu djelatnost, nije ispunio obaveze preuzete predugovorom od 12. avgusta 2008. godine o udruživanju sredstava radi zajedničke izgradnje stana u stambenom objektu u Banjaluci, a za koji je uzeo avans od 18.700 KM.\nOsumnjičeni je obmanuo oštećenu da će ispuniti obaveze u vezi sa dozvolama za izgradnju i useljenje u stan u roku naznačenom u predugovoru, a neispunjavanjem obaveza pričinio joj je materijalnu štetu u navedenom iznosu.\nSrna nezvanično saznaje da je izvještaj podnesen protiv Zorana Delića.\nRasistički napad u Švedskoj: Ubijen mladić iz Sirije


Jeremić: Kandidujem se za predsednika (video) - Sputnjik Srbija\n22:17 06 Avgust 2020\n13:11 15.01.2017 (osveženo 15:52 15.01.2017) Preuzmite kraći link\nVuk Jeremić objavio je da će se kandidovati za predsednika Srbije na predstojećim izborima. Takvu odluku je, kako je rekao, doneo jer voli Srbiju i ne pristaje na njeno propadanje. Jeremić je na skupu "Srbija u 2017" u Mikser hausu, održao govor u kojem je objavio kandidaturu i time počeo svoju kampanju za predsedničke izbore. "Očekujem da će vlast širiti strah i sejati laži", rekao je Jeremić.\n"Uveren sam da zajedno možemo promeniti ovaj nazadni sistem i stvoriti dostojanstvenu, suverenu i razvijenu državu, Srbiju čiji će građani biti slobodni, sigurni i samostalni. Zemlju u kojoj se ne šapuće već slobodno i glasno govori", rekao je on.\nVreme je za promene koje će na prvo mesto staviti interese građana, poručio je Jeremić. Jeremić je rekao i da će, ako bude izabran, biti predsednik svih građana, da će se zalagati za ekonomski bolju Srbiju, povećanje izvoza i lične potrošnje.\nPodršku Jeremiću u Mikser hausu svojim prisustvom su dali Dušan Petrović, Sanda Rašković Ivić, Veroljub Stevanović i Janko Veselinović.\nJeremić nada za opoziciju\nJanko Veselinović iz „Velike narodne koalicije" rekao je da je kandidatura Jeremića veliko ohrabrenje i nada da u Srbiji ima šanse da se stanje promeni na bolje.\n„Jeremić nam je dao nadu, čuli smo deo njegovog programa i mislim da lako možemo doneti odluku da ga podržimo, o čemu ćemo narednih dana razgovarati unutar Velike narodne koalicije", rekao je Veselinović.\nSanda Rašković Ivić, do skora predsednica i članica DSS-a kaže da podržava Vuka Jeremića jer on predstavlja ne samo generacijsku smenu političkih aktera, već i zato što on u Srbiji može da objedini i nacionalno i demokratsko što je, kako kaže, i njena politika.\n„Od Jeremića smo mogli čuti nekoliko važnih stvari — ozakonjenje vojne neutralnosti Srbije kroz institucionalizaciju, jačanje veza sa Ruskom Federacijom, jedan evro-realizam odnosno poštovanje evropskih vrednosti, ali ne pristupanje EU po svaku cenu. Jeremić, čini se, od svih opozicionih kandidata, ima najviše šanse za pobedu", napominje Rašković-Ivić.\nUprkos tome što su demokrate zvanično podržale Sašu Jankovića, podršku Jeremiću dao je i Borislav Novaković iz DS-a. On je međutim odbacio mogućnost podela u toj stranci.\n„U DS-u postoji jedan deo ljudi koji podržava Sašu Jankovića i deo onih koji podržavaju Vuka Jeremića. Ja sam na i prošlom sastanku Glavnog odbora DS-a snažno podržao Jeremića i legitimno je da u ovoj fazi i jedni i drugi iznesemo svoje argumente i u zavisnosti od toga koju odluku donese Glavni odbor, ta odluka će biti obavezujuća za sve nas", rekao je Novaković.\nNezavisna poslanica Dijana Vukomanović, donedavno članica SPS-a, izjavila je da bi Jeremić kao predsednik Srbije mogao otvoriti Srbiju svetu i svet Srbiji. Na pitanje koliko dva kandidata opozicije umanjuju šanse oponentima vlasti u prvom krugu predsedničkih izbora, Vukomanovićeva kaže da je Jeremića život pripremao za ovu kandidaturu, kao i neke druge ljude.\n„Ja ne bih delila kandidate u Srbiji na kandidate opozicije i kandidate vlasti. To je fer plej borba, treba poštovati Ustav Srbije, a ljudi koji njega podržavaju i koji će ga sve više podržavati shvataju da on zaista želi da bude predsednik svih građana Srbije", istakla je Vukomanovićeva.\nkandidatura, predsednik, Vuk Jeremić


Francuska poziva Rusiju da se pridrži naporima za mir u Siriji – RTV SUNCE Arandjelovac\nHome » Svet » Francuska poziva Rusiju da se pridrži naporima za mir u Siriji\nFrancuska poziva Rusiju da se pridrži naporima za mir u Siriji\nFrancuska je pozvala Rusiju da se pridruži obnovljenim mirovnim naporima posle raketnih napada zapadnih zemalja na Siriju, sa ciljem da se sirijski predsednik Bašar al Asad kazni zbog navodnog napada hemijskim oružjem. Sirijski lider, prema izveštajima, nije bio uznemiren tokom sastanka sa ruskim političarima u nedelju.\nRuski političari, koji su se u nedelju sastali sa Asadom su rekli da je on bio dobrog raspoloženja, dok je Asad citirao državne medije navodeći da su zapadni udari bili bazirani na “lažima i dezinformacijama” u Savetu bezbednosti Ujedinjenih nacija.\nDmitri Sabli, član donjeg doma ruskog parlamenta, koji je bio član delegacije na sastanku sa Asadom, rekao je da je sirijski lider bio pozitivan i da veruje da će napadi ujediniti njegovu zemlju.\nSirijski opozicioni aktivisti i prvi koji su stigli na lice mestu kažu da je u hemijskom napadu u Dumi, u blizini prestonice, 7. aprila ubijeno više od 40 ljudi. Nedelju dana kasnije, vlada je preuzela punu kontrolu nad tim gradom pošto je postignut dogovor o predaji pobunjenika, a u nedelju je u Dumu poslala dodatnih 5.000 vojnika.\nDuma je bila poslednje uporište pobunjenika u predgrađima istočne Gute, mestu masivnih napada vladinih snaga u februaru i martu u kojima su ubijene stotine ljudi, a hiljade raseljene.\nU intervjuu objavljenom u nedeljnom izdanju francuskog Žurnal Dimanš, francuski ministar spoljnih poslova Žan-Iv Le Drijan pozvao je Rusiju rekavši “trebalo bi da ujedinimo napore za promovisanje političkog procesa u Siriji koji bi omogućio izlaz iz krize”.\nFrancuska je nastavila regularne razgovore sa Rusijom i pored rastućih tenzija između Istoka i Zapada. Francuski predsednik Emanuel Makron razgovarao je sa ruskim liderom Vladimirom Putinom u petak, nekoliko sati pred početak vazdušnog napada zapadnih snaga na Siriju.\nPrevious: Tramp: Komi bi trebalo da bude zatvoren\nNext: Real i Englez su prošlost, a Skudeto je blizu!


ŽELEZNIČAR PONOVO U TEŠKOJ SITUACIJI - LAJKOVAC NA DLANU\nSamo jedno kolo bilo je dovoljno da Železničar ponovo zapadne u nepovoljnu situaciju na tabeli Srpske lige Zapad. Očekivano je bilo da će Lajkovčani danas izgubiti od trenutno vrlo jakog ubskog Jedinstva, koje teži da osvoji drugo mesto jer je liderska pozicija nedostižna. Utakmica je završena rezultatom 4:0. Međutim, veći je problem što su svi Željini konkurenti za opstanak zabeležili pobede, pa čak i Jošanica usred Valjeva.\nJošanica je u Valjevu pobedila Budućnost Krušik sa 2:1, Smederevo kod kuće aranđelovačku Šumadiju sa 5:0, Tutin Gružu sa 2:0, a Takovo Mačvu sa 2:1. Jedino je kragujevačka Sušica poražena u Požarevcu od Mladog radnika sa 1:0.\nTrenutno stanje u donjoj polovini tabele: Takovo, Mačva 1929 i Tutin po 40, Sušica 39, Smederevo 38, Jošanica 34, Železničar 33, Gruža i Šumadija (Aranđelovac) po 13 i Bane iz Raške 7. Od Jošanice su timovi koji bi po trenutnoj poziciji na tabeli ispali u niži rang.\nU 29. kolu 8. maja Železničar ima mnogo lakšeg protivnika jer gostuje „otpisanoj“ Šumadiji. U direktnom duelu sastaju se Jošanica i Tutin, Smederevo ide na noge trećeplasiranom Arilju, Takovo gostuje Gruži, Mačva ima lak posao sa Banom, dok Sušica dočekuje GFK Slobodu.\nNa vrhu tabele situacija je mnogo jasnija jer je požeška Sloga odavno obezedila titulu, dok se za vicešampiona nadmeću ubsko Jedinstvo (55 bodova) i ariljska Budućnost (53).\nPORAZI I ZADRUGARA I RUBRIBREZE


10. januar 2018. 14:30\nZbog takmičenja u Evroligi, brojnih napornih letova, za crveno-bele je veoma važno to što će do kraja ligaškog dela imati praktično jedno teže gostovanje (Igokea), ako se izuzme meč sa FMP u Železniku. Sve ostale kvalitetnije rivale crveno-beli će dočekati u hali "Aleksandar Nikolić" počevši od Cedevite već u nedelju (direktan konkurent za drugo mesto), zatim Partizana i Zadra, što navodi na zaključak da srpski velikan ima auto-put do perfektnog skora u narednih sedam kola.\nBudućnost je u datom kontekstu u vrlo nepovoljnom položaju. Iako sa praktično dve pobede više u odnosu na Zvezdu, Podgoričanima to nije nikakva garancija, jer će do kraja ligaškog dela imati niz neugodnih gostovanja. Izabranici Aleksandra Džikića u narednom kolu gostuju Megi, koja ih je pre dve sezone eliminisala u polufinalu plej-ofa i tradicionalno ume da namuči tim iz prestonice Crne Gore. Nije zgoreg napomenuti da se "ljubičasti" bore za opstanak. Budućnost potom dolazi Mornaru, koji se bori za četvrto mesto i posebno je kivan na Podgoričane zbog dešavanja u finalu domaćeg prvenstva prošle sezone, a zatim i Cedeviti i Partizanu u pretposlednjem kolu. U konkurenciji Mornara, Zadra i FMP, crno-beli moraju da ostvare dve pobede više od Barana, jer imaju lošiji međusobni skor i pobedu manje. Partizan nikako ne bi smeo da ostane na istom skoru sa FMP, pošto su "panteri" takođe bolji u međusobnim mečevima. Crno-beli gostuju Igokei, Crvenoj zvezdi, Olimpiji i Cedeviti, a dočekuju Budućnost i sa minimum pet pobeda moći će da razmišljaju o plej-ofu.\nU Crvenoj zvezdi su odlučili da na utakmicu sa Cedevitom omoguće slobodan ulaz navijačima. "U ovom trenutku, ekipi je potrebna velika podrška sa tribina, koja može da bude prevaga u izuzetno važnoj utakmici u Beogradu, u takmičenju koje je još na početku sezone označeno kao prioritet ove sezone", saopštila je Zvezda.\nPartizan je prekinuo turbulentni period važnom pobedom protiv Zadra, a kapiten crno-belih Novica Veličković bio je najbolji i najpouzdaniji igrač "parnog valjka". Iskusni krilni centar postigao je 18 poena, uz osam skokova, četiri asistencije i ostvario indeks 31, čime je zaradio i titulu igrača 15. kola. Veličković je postigao neke od prelomnih poena, uključujući i dve važne trojke, koje su dale dodatnu energiju njegovoj ekipi da pobedi i da mirno počne pripremu za nedeljno gostovanje Igokei u Laktašima.\nPoraz Zvezde u Tel Avivu\nTeško protiv stare mušterije\nHimki slavio protiv Zvezde


Dizajn - Migraf, Sabac, Štamparija, brendiranje, nalepnice, gracki dizajn, keramika, stampa velikog formata, digitalna stampa\nKalibracija i izrada kolornih profila\nkvalitetna i brza...\nNudimo Vam sve vrste graﬁčkih usluga, kao i kvalitetna graﬁčka rešenja.\nNaša ﬁrma će Vam ponuditi različita kvalitetna rešenja koja će učiniti da proizvodi koje za Vas izrađujemo budu jedinstveni po dizajnu i poruci koju prenose.\nGRAFIČKI DIZAJN je bitna stavka pri izgradnji prepoznatljivog identiteta Vaše ﬁrme, njenih proizvoda ili usluga. Migraf Vam nudi kvalitetna graﬁčka rešenja koja će Vam pomoći da izgradite uspešan imidž i brend.\nPriprema za štampu predstavlja tehničku fazu između dizajna i realizacije ﬁnalnog proizvoda i neophodna je kao adekvatno prenošenje ideje u procesu realizacije. Jedna od osnovnih usluga koje pruža Migraf je kvalitetna priprema za sve vrste štampe. Naša stručnost i iskustvo će vam pružiti svu neophodnu pomoć da Vašu ideju realizujete uspešno i profesionalno.\nKvalitetna priprema za štampu je ključni uslov za uspešnu štampu bilo koje vrste štampanog materijala, od brošura i ﬂajera, preko knjiga i svih srodnih proizvoda, do ambalaže ili promo materijala velikih formata.\nSve poslove koje nam poverite obavićemo uredno, odgovorno i u najkraćem mogućem periodu, štedeći Vaše vreme i novac.


Sagmajster po deseti put na Dakar reliju\nNajpoznatiji motociklista Srbije, naš Mađar iz Subotice, Gabor Sagmajster, jedva čeka polazak na svoj deseti Dakar reli - najveći maraton na svetu koji počinje u Paragvaju, u Južnoj Americi, 2. januara 2017. a završava se u Argentini 14. januara.\nNa svoj prvi Dakar reli, naš motokros šampion je prvi put krenuo 2008. godine. Reli je i pre starta otkazan zbog pretnji terorista a sledeče godine je iz Afrike prebačen u Južnu Ameriku. Te 2009. godine je Gabor Sagmajster stigao do cilja, osvojivši 89. mesto na motociklu KTM i tako postao prvi predstavnik Srbije, na tom maratonu, koji je završio naporno takmičenje od oko 10.000 kilometara.\nOd tada pa do danas Gabor Sagmajster je ukupno šest puta stigao na cilj Dakara, najbolji plasman mu je bio 53. mesto a njegov najsvežiji rezultat i uspeh je vezan za početak ove godine, kada je posle pada i povrede došao kao 62. na cilj.\nU ponedeljak, 26.12.2016, u 12 časova, u prostorijama AMSS-a, u Ruzveltovoj ulici u Beogradu, Gabor će održati konferenciju za novinare, pred polazak na Dakar Reliju 2017. i objaviti sve najzanimljivije podatke o svom predstojećem poduhvatu.


Uručene licence za rad u socijalnoj zaštiti | (Vesti - 06. 05. 2014) Subotica.com\n06.05.2014. u 14:36h\nDevetoro stručnih radnika socijalne zaštite Gerontološkog centra Subotica dobilo je licencu što im obezbeđuje da nesmetano rade i pružaju usluge. Na osnovu licenciranih stručnih radnika i Ustanova može da dobije licencu za usluge koje pruža.\nSistem licenciranja organizacije socijalne zaštite i stručnih radnika ima za cilj unapređenje i standardizovanje kvaliteta u socijalnoj zaštiti u Srbiji. Direktor Gerontolokog centra Subotica, dr Nenad Ivanišević, rekao je da su stručni radnici u socijalnoj zaštiti dobili mesto u sistemu stručnih radnika koje zaslužuju, a da je poznato da je rad u socijalnoj zaštiti veoma težak te misli da je ovo jedna vrsta priznanja.\nSistem licenciranja garantuje stručnost, kredibilitet i pouzdanost svih organizacija i stručnih radnika u socijalnoj zaštiti. Direktor Republičkog zavoda za socijalnu zaštitu, Božidar Dakić, objasnio je da je licenciranje stručnih radnika i organizacija nije za sada naročito popularno.„Nema mnogo onih koji su požurili da uđu u proces licenciranja, koji je za sve nas novina i često nepoznanica. Gerontološki centar u Subotici jeste jedan od njih i zato imamo razloga da budemo ponosni i čestitam im na svemu što su uradili“- rekao je Dakić.\nKroz licenciranje se uvodi sistem kvaliteta za organizacije socijalne zaštite i stručne radnike u ovoj oblasti. Direktorka Komore socijalne zaštite, Srbijanka Đorđević, objasnila je o čemu se tu zapravo radi.„Nije da se do sad nismo edukovali, nije da do sada nismo sticali znanja, nego to nismo beležili. Sad je prilika da se sve to dokumentuje i da se javnosti predstavi da mi zaista jesmo stručni radnici i da na stručni način pružamo usluge našim korisnicima“.\nDirektor Gerontološkog centra Subotica, dr Nenad Ivanišević, najavio je nastavak licenciranja. „Mi smo pripremili svu potrebnu dokumentaciju i očekujemo da ćemo do početka juna podneti molbu za licenciranje Gerontološkog centra kao celine ali i Pomoć i negu u kući“- rekao je Ivanišević. Licenca za pružaoca usluge, odnosno stručnog radnika ili ustanovu, traje šest godina i obnavlja se na svakih šest godina. Na taj način vrši se kontrola i nadzor jer ukoliko nisu ispunjeni neophodni uslovi, može se ostati bez licence.


Oko 4000 radnika firmi iz Italije na prinudni odmor - BIGportal.ba\n27 Maja, 2020 27 Maja, 2020 0244\nIstraživanje je pokazalo da je među 51 italijanskom kompanijom u BiH njih 71 odsto prijavilo da je poslalo radnike na prinudni odmor. Preciznije, u pitanju je čak 3.895 radnika.\nU pitanju je online prezentacija ambasadora Nikole Minasija i profesora Jasmina Hoše sa School of Economics and Business Univerziteta u Sarajevu, na temu “Borba protiv kovida19: Perspektive italijanskih kompanija u BiH”.\nKako je navedeno, istraživanje je pokazalo da je među 51 kompanijom njih 71 odsto prijavilo da je poslalo radnike na prinudni odmor. Preciznije, u pitanju je čak 3.895 radnika.\n“Također, 84,7 odsto ispitanih kompanija kazalo je da u ovoj godini očekuje pad prihoda veći od 20 odsto”, kazao je Hošo.\nU izvještaju je, inače, iznesen i niz procenata o stavovima kompanija. Da će pojava korona krize uticati na njihove konačne prihode, u potpunosti se slaže 66,7 odsto ispitanika, donekle se slaže 21,6 odsto, dok se 11,8 odsto ne slaže.\nPritom, 54,3 odsto ispitanih očekuje pad prihoda veći od 30 odsto, 30,4 odsto učesnika u anketi očekuje pad prihoda između 21 i 30 odsto, dok 13 odsto očekuje pad između 11 i 20 odsto. Svega 2,2 odsto ispitanika očekuje pad od jedan do deset odsto.\nPodsjećanja radi, Italija je drugi spoljnotrgovinski partner BiH, a ranije su zvaničnici ocjenjivali da postoji otvoren prostor za unapređenje saradnje.


Centro Cultural Carioca (Браѕил)\nAdresa: Rua do Teatro, 37\nInternet sajt: http://www.centroculturalcarioca.com.br\nPristup autobusom: 334, 335, 342, 372, 376, 383, S010\nStil hotela ibis Rio de Janeiro Centro je Dizajn-hotel, a pruža pun komfor i usluge kao što su: Restoran, Recepcija otvorena 24 sata, Klimatizovano. Nalazi se u ulici Torre I, pozicija mu je istok za Nastavakgrad Rio de Janeiro, a od centra je udaljen samo 6 minuta kolima.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Deo je lanca IBIS HOTELS.Sakrijte\nNa 6 minuta kolima udaljenosti od centra grada, ovaj hotel se nalazi u ulici Rua Pedro 1, a pozicija mu je istok za grad Rio de Janeiro. Sve to ga čini idealnim za otkrivanje grada i okoline.U hotelu NastavakRio's Presidente Hotel pronaći ćete sve usluge, a posebno: n.a.. Kategorija mu je tri zvezdice, a stil Porodičan.Sakrijte\nNa 6 minuta kolima udaljenosti od centra grada, ovaj hotel se nalazi u ulici Rua Pedro Primeiro 19, a pozicija mu je istok za grad Rio de Janeiro. Sve to ga čini idealnim za otkrivanje grada i okolineNastavak.U hotelu Rio's Presidente Hotel pronaći ćete sve usluge koje treba da ima hotel kategorije tri zvezdice za grad Rio de Janeiro: Restoran, Bar. Stil ovog hotela je Povoljan.U njemu postoji brza internet konekcija.Uživajte u pogodnostima koje ovaj hotel pruža, kao što je na primer sauna. Sakrijte\nNa 5 minuta kolima udaljenosti od centra, ovaj hotel u ulici Rua do Senado, 62/64 sa pozicijom istok za grad Rio de Janeiro, idealan je za otkrivanje svih lepota grada, bez obzira da li ostajete samo Nastavaknekoliko dana ili planirate duži boravak.Stil hotela Midway Motel je Porodičan, a pruža pun komfor i usluge kao što su: n.a.. Sakrijte\nPozicija ovog hotela je jugoistok za grad Rio de Janeiro, a nalazi se u ulici Av. Presidente Vargas 392 Centro, na samo 6 minuta kolima od centra grada.Stil hotela Guanabara Palace je Luksuzan, a pružNastavaka pun komfor i usluge kao što su: Room Service, Perionica. Deo je lanca Utell.Možete da se opustite zahvaljujući pogodnostima koje nudi hotel, kao što je na primer sauna. Korisne informacije:U ovom hotelu biće Vam na raspolaganju parking.Sakrijte


Orban: Mađarska daje 100 miliona evra pomoći Srpskoj - Leutar.net\n21. decembra 2021. LEUTAR Republika Srpska, Vijesti 0\nOrban je potvrdio da mađarska vlada daje 100 miliona evra finansijske pomoći Republici Srpskoj sklopu, kako je kazao, mađarske politike odgovornog susjedstva za jačanje stabilnosti u regiji. Novac je namijenjen za finansiranje malih i srednjih poduzeća u zemlji.\nMađarski premijer Viktor Orban ponovio je da će blokirati sve poteze Evropske unije da sankcioniše režim Milorada Dodika zbog njegovih planova i rekao da će Mađarska dati 100 miliona evra pomoći Republici Srpskoj.\nOrban je dao punu podršku Miloradu Dodiku, nazvavši ga demokratski izabranim političarem i upozorivši zapadne sile da bi „egzorcizam Dodika“, koji je više puta prijetio odcjepljenjem od Bosne i Hercegovine, bio opasan.\n„Dopustite mi da istaknem da je bosanska granica udaljena samo 70 do 80 kilometara od naše južne granice i svaki sukob bi se mogao preliti na Mađarsku“, rekao je.


Zvezda kreće u pohod na Ligu šampiona - BIGportal.ba\nFudbaleri Crvene zvezde u ponedeljak ujutru putuju u Litvaniju gde ih u utorak od 20 časova očekuje utakmica prvog kola kvalifikacija za Ligu šampiona. Izabranici Vladana Milojevića igraju protiv dobro poznatog protivnika – Suduve. Srpski i litvanski šampion igrali su prošle godine u kvalifikacijama za elitno fudbalsko takmičenje i crveno-beli…\nFudbaleri Crvene zvezde u ponedeljak ujutru putuju u Litvaniju gde ih u utorak od 20 časova očekuje utakmica prvog kola kvalifikacija za Ligu šampiona.\nIzabranici Vladana Milojevića igraju protiv dobro poznatog protivnika – Suduve. Srpski i litvanski šampion igrali su prošle godine u kvalifikacijama za elitno fudbalsko takmičenje i crveno-beli su lako prošli u narednu rundu.\nSituacija ovoga puta nešto je drugačija jer će se prvi duel odigrati u Suduvi, pa će Zvezdi biti nešto teže, u odnosu na prošlu godinu, u prvom zvaničnom meču sezone 2019/2020.\nCrveno-beli iza sebe imaju dobro odrađene pripreme u Vindšgarstenu, međutim to ne može da se poredi sa takmičarskim mečevima, koje je Suduva imala prethodnih meseci.\nŠampionat u Litvaniji traje od marta, a protivnik Crvene zvezde nalazi se na prvom mestu i u odličnoj formi – 14 pobeda u poslednjih 15 mečeva. Ekipi Vladana Milojevića zbog toga sigurno neće biti prijatno, što ističe i Branko Jovičić.\nUtakmice na pripremama:Crvena zvezda – Kluž 1:1 (0:0)\n(Savić 67 – Vinisijus 80)Crvena zvezda – Apolon 1:1 (0:0)\n(Milunović 90 – Zelaja 57)Crvena zvezda – Zenit 0:1 (0:1)\n(Azmun 39)Crvena zvezda – Linc 3:1 (0:0)\n(Simić 79, Ebesilio 82, Vulić 88 – Mehmeti)\n“Svakako će nam pošlogodišnje iskustvo mnogo značiti. Iako smo ubedljivo pobedili u dvomeču uvek treba biti oprezan kada igrate sa istim protivnikom više puta. Očekuje nas tvrd rival, ekipa koja se pojačala u odnosu na prošlogodišnje kvalifikacije. Naš stručni štab uradio je detaljnu analizu protivnika, na vreme su nam predočili sve prednosti i mane Suduve. Odlična pripreme su iza nas, dobro smo radili i verujem da će sve to biti dovoljno da u Litvaniju ostvarimo rezultat koji će nam obezbediti miran revanš pred našom vatrenom publikom u Beogradu” rekao je Jovičić za klupski sajt.\nZvezda je ovog leta dovela pet pojačanja – golmana Nikolu Vasiljevića, levog beka Žandera, štopera Radovana Pankova, veznog fudbalera Hosea Kanjasa i napadača Tomanea.\nBilo je i odlazaka, klub je napustio Goran Čaušić, Erik Jirka je poslat na pozajmicu u Radnički iz Niša, Ebesilio će verovatno napustiti klub, dok je Milanu Pavkovu propao transfer u Kinu i sada se traži solucija.\nZa Zvezdu je važno da je zadržala jezgro ekipe, golmana Milana Borjana, odbrambene igrače Vujadin Savić, Filip Stojković i Milan Rodić, odnosno vezni red Jovičića, Jovančića, Ivanića, Marina, i napadače Bena i Boaćija.\n“Iako je Suduva litvanska ekipa sastavljena je od dosta stranaca, prvenstveno od igrača sa prostora bivše Jugoslavije, a imaju i internacionalce iz Slovačke i Kanade. Njihova prednost može da bude to što se nalaze u sred prvenstva i što su lideri na tabeli, ali ako mi budemo na visini zadatka, u šta ne sumnjam, vratićemo se zadovoljni u Beograd”, kaže Jovičić.\nBaš tako, Suduva je u dobroj formi, ali radi se o prosečnoj ekipi čija je vrednost po “transfermarketu” nešto manja od pet miliona evra. Novac ne igra utakmice, ali crveno-beli su deset puta skuplja ekipa i sve osim pobede u Litvaniji bilo bi iznenađenje.\nRevanš utakmica igra se nedelju dana u Beogradu, a pobednik ovog dvomeča u drugom kolu igraće protiv Helsinkija (Finska) ili Toršauna (Farska Ostvra).


Izbeglice kojima Vašington pokušava da „otkupi“ svoj boravak u Siriji - Sputnjik Srbija\n23:01 18 Septembar 2020\n07:00 07.03.2019 Preuzmite kraći link\nRusija i Sirija su apelovale na SAD da dozvole izlazak ljudi iz izbegličkog kampa „Rukban“ i time omoguće njihov povratak kućama, navodi se u vanrednom saopštenju međuresornih koordinacionih štabova dveju zemalja. Kako se ističe, SAD su prekinule humanitarnu operaciju spasavanja građana u Tanfu, gde se nalazi izbeglički kamp „Rukban“.\nU saopštenju se apeluje na američku stranu da sa populizma pređe na realne akcije i izbeglicama iz kampa „Rukban“ osigura pravo na slobodan odlazak svojim kućama. Takođe, traži se i pružanje garancija bezbednog prolaska humanitarnog konvoja kroz nezakonito okupiranu zonu Tanf.\nEkspert Ruskog instituta strateških istraživanja Vladimir Fitin za Sputnjik objašnjava da su izbeglice u ovom kampu bukvalno američki taoci, jer im se ne dozvoljava da odu iz kampa, ne dozvoljava im se povratak u svoje domove, u mesta gde su živeli i gde više nema opasnosti za njihovu bezbednost, jer je većina terorista potisnuta ili likvidirana. Do sada, kaže naš sagovornik, bez obzira na brojne pokušaje i napore Rusije i zvanične sirijske Vlade, pitanje kampa „Rukban“ nije rešeno.\n„Ova priča je praktično već prilično stara. Kamp ’Rukban‘ se nalazi u zoni koju u radijusu od 50 kilometara kontroliše američka vojska, koju su oni sami odredili kao svoju i tuda nikoga ne puštaju, a uzgred i blokiraju kretanje izbeglica. Zato im je nekoliko puta bio upućivan apel, molbe da se ovo pitanje reši. Međutim, oni su ostajali nemi na sva dosadašnja obraćanja ovim povodom i to je još jedan pokazatelj protivurečne politike Trampa u Siriji“, objašnjava Fitin.\nTramp je, podseća naš sagovornik, prvo rešio da povuče američku vojsku, a potom je zaboravio na svoju odluku. Delovalo je u jednom trenutku da će ipak doći do povlačenja američkih i drugih savezničkih snaga iz Sirije. Međutim, vidimo da oni nastavljaju blokadu i to ne samo teritorije koju kontrolišu, već i izbegličkog kampa.\nU saopštenju međuresornih koordinacionih štabova Rusije i Sirije ističe se da je američka komanda prekinula realizaciju važne humanitarne operacije za spasavanje sirijskih građana koji se nalaze u „Rukbanu“. Stoga je jedino Amerika kriva za nastalu humanitarnu katastrofu u izbegličkom kampu, a sada za to što se dešava pokušava da prebaci odgovornost na sirijsku i rusku stranu. Vašington, kako je istaknuto u saopštenju međuresornih koordinacionih štabova dveju zemalja, dezinformiše međunarodnu zajednicu izjavama da navodno ne postoje uslovi za povratak izbeglica svojim kućama.\n„Američke snage tuda nikoga ne puštaju i zato je veoma teško dobiti bilo kakve podatke o tome šta se tamo zaista događa. Bukvalno, nikoga ne puštaju, ni humanitarne konvoje koje su UN i Rusija mnogo puta pokušali da pošalju u kamp i pomognu izbeglicama. Ali, pošto ovu teritoriju i kamp kontrolišu Amerikanci i njihovi saveznici, između ostalog i brojne opozicione grupe, uključujući čak i neke terorističke, oni jednostavno blokiraju pristup izbegličkom kampu“, ističe ruski stručnjak.\nMinistar spoljnih poslova RF Sergej Lavrov danas je reagovao povodom stanja u izbegličkom kampu i izjavio da je „Rukban“ potreban SAD kako bi opravdali svoje nelegitimno prisustvo u Siriji. Ruski šef diplomatije je istakao da je 95 odsto izbeglica iz ovog kampa izjavilo da želi da se vrati kućama, kao i da će ruska strana insistirati da ovi ljudi budu pušteni. Lavrov je dodao da su pripadnici oružanih snaga RF zajedno sa sirijskom Vladom obezbedili dva koridora kako bi izbeglice mogle napustiti kamp.\nAleksej Muravjov, šef Odeljenja za Bliski istok u okviru Katedre za orijentalistiku Moskovske visoke škole ekonomije, za Sputnjik objašnjava da Rusija i Sirija pokušavaju da privuku pažnju svetske javnosti da bi se ovo pitanje konačno rešilo. Međutim, naš sagovornik smatra da ne bi trebalo koristiti izraz „taoci“ kada govorimo o izbeglicama u kampu „Rukban“.\n„Države koje se nalaze u okruženju Sirije prepune su izbeglica. To su Palestina, Liban, Turska i ove izbeglice se nalaze samo donekle u statusu talaca. Međutim, pošto je do formiranja ovih kampova došlo spontano, mislim da bi bilo pravilno kamp ’Rukban‘ doživljavati kao mesto gde su se po sopstvenoj volji okupile izbeglice jer je izbio rat. Ali problem je što sada tim izbeglicama ne dozvoljavaju da izađu, jer se kamp nalazi na kontrolisanoj teritoriji. Znate, tokom ratova je pitanje slobodnog kretanja na okupiranim teritorijama uvek bolna tema. Mislim da ovde problem leži u političkoj ravni i nisam siguran koliko reč ’talac‘ odgovara stvarnom statusu izbeglica“, ističe ruski stručnjak.\nMuravjov se slaže da je stanje u kampu veoma loše i da je neophodno ukazati humanitarnu pomoć ljudima koji ne mogu da napuste kamp.\n„Nažalost, izbeglice iz kampa ’Rukban‘ sada pre služe ’za potkusurivanje‘, nego što su taoci. Dakle, poenta je da izbeglice koje se nalaze u kampovima na teritorijama koje kontrolišu Amerikanci i njihovi saveznici imaju manju slobodu kretanja, nego izbeglice u kampovima koje kontrolišu sirijska Vlada ili neke druge organizacije. To je glavna razlika. Ali, Rukban je zaista strašno mesto, jer nije došlo do postavljanja, obezbeđivanja humanitarne infrastrukture i uslovi za život su stvarno veoma loši. Zato se države, kao na primer Rusija, zalažu da se što pre reši humanitarna katastrofa u ’Rukbanu‘“, zaključuje ruski stručnjak.


Krimi-drama Vernost reditelja Majkla Roskama, koja je premijerno prikazana u Srbiji na 46. FEST-u, donosi priču o tragičnoj ljubavi između visoko kotiranog gangstera i mlade devojke koja pripada visokom staležu, ispričanu u pozadini brutalne vladavine kriminalne bande u Briselu.\n– Briselske bande i trkački automobili bili su mi inspiracija za ovaj film. Međutim, nisam želeo da to bude jedina tema filma, niti da se pretvori u biografsku priču nekog gangstera. Temelj ove priče je ljubav između muškarca i žene, kao i nemogućnost održavanja njihovog odnosa. Njihova ljubav je nemoguća, ne samo zbog različitih karaktera i porekla, već i zbog udaraca koje im sudbina zadaje – objašnjava reditelj Roskam.\nFilm „Vernost“ bio je belgijski kandidat za Oskara, a od ovog meseca se prikazuje u nađim bioskopima.\n← BIOTHERM SKIN OXYGEN LINIJA ZA OPORAVAK TOKOM NOĆI I ZAŠTITU PREKO DANA\nMASSIMO DUTTI: SAVRŠENA RAVNOTEŽA IZMEĐU TRENDOVA SEZONE →


Stanovnici južnog i sjevernog Sandžaka granicu prelaze na 21 mjestu\nNaslovnica Sandžak Sjeverni Sandžak Stanovnici južnog i sjevernog Sandžaka granicu prelaze na 21 mjestu\nStanovništvo pograničnih opština Crne Gore i Srbije moći će da prelazi državnu granicu na 21 mestu van službeno otvorenih prelaza, saopšteno je iz MUP-a Crne Gore.\nPograničnim područjem koje uključuje opštine u Crnoj Gori, kako su objasnili u MUP-u, obuhvaćeno je 131 naselje, a u Srbiji 113 naselja.\nSporazumom je definisano i 21 mesto za prelaženje državne granice van službeno otvorenih graničnih prelaza, koja su u potpunosti usaglašena od graničnih policija Crne Gore i Srbije.\nIz MUP-a Crne Gore su naveli da je posebna pažnja posvećena regulisanju režima pograničnog saobraćaja, kako bi se stanovništvu nastanjenom u pograničnim područjima obe države olakšalo kretanje i prelaženje zajedničke državne granice, u nameri da razvijaju i unapređuju privrednu, obrazovnu, zdravstvenu, socijalnu, kulturnu, sportsku i druge vidove saradnje.\nStanovništvu pograničnog područja obe države granične policije Crne Gore i Srbije izdavaće pograničnu propusnicu sa tačno navedenim mjestom na kojem mogu prelaziti državnu granicu.\nali 30. Avgusta 2018. At 14:51\nne brat poceo je led da se lomi mi sedimo tu djesmo\nAS 27. Avgusta 2018. At 16:56\nMi sandzaklije se nalazimo u situaciji kao kurdi razdrobljeni izmedju cetiri drzave koje podjednako nastoje da nas rasele ili uniste.


Republika Srpska – DRINA.INFO – Informativni portal zapadne Srbije i Podrinja\nDrina info portal\t avg 27, 2020 1\nOd 11 mostova na Drini, Savi i Uvcu koji će biti rekonstruisani između BiH i Srbije, prvi na listi za obnovu nalaze se Karakaj i Šepak, za koje je završena izrada projekta, kazali su “Glasu Srpske” u Ministarstvu građevinarstva, saobraćaja…\nBiković: Braneći Republiku Srpsku, vi ste branili Srpstvo, a braneći Kosmet i Srpsku crkvu u Crnoj…\nBANJALUKA - Dramski umetnik iz Srbije Miloš Biković rekao je u Banjaluci da su borci Republike Srpske učinili podvig dajući svoje živote za slobodu i istinu i doprineli vaskrsenju celog srpskog naroda. Biković je istakao da taj podvig…\nDrina info portal\t jan 9, 2020 0\nRepublika Srpska obeležava Dan Republike - 9. januar. Obeležavanju će prisustvovati predsednica Republike Željka Cvijanović, predsednik Narodne skupštine Nedeljko Čubrilović, premijer Radovan Višković, srpski član Predsedništva BiH…\nSREBRENICA: Grujičić o ekonomskim, društvenim i političkim prilikama u 2019-oj godini, projektima i…\nDrina info portal\t dec 26, 2019 0\nGost RTV Srebrenica bio je načelnik opštine Srebrenica Mladen Grujičić. U razgovoru sa kolegom Marinkom Sekulićem načelnik Grujičić je govorio o aktivnostima u godini na izmaku, o svemu onome što je urađeno ili nije u toku godine, kao i…\nDrina info portal\t mar 21, 2019 0\nRadovan Karadžić, posle presude, poslao je poruku koju je za RTRS iz Haga ispričao advokat i član tima odbrane Karadžića, Marko Sladojević. “Srpski narod i ja zajedno sa njim smo već pobedili. Republika Srpska je stvorena, a srpski narod…\nUdruženje "Majke Srebrenice" zajedno sa još tri bošnjačka udruženja uputile su otvoreno pismo ambasadama, članicama Saveta za sprovođenje mira u BiH, u kome traže da uskrate saradnju i gostoprimstvo načelniku Srebrenice Mladenu Grujičiću!…


Gutereš prepourčio odlaganje godišnje skupštine UN – SveVesti.net\nGutereš prepourčio odlaganje godišnje skupštine UN\nGeneralni sekretar UN Antonio Gutereš preporučio je da se zbog pandemije koronavirusa odloži godišnja skupština UN u septembru, na kojoj bi trebalo da se okupe svetski lideri i svečano obeleže 75-godišnjicu svetske organizacije, prenosi AP.\nGutereš je predložio predsedavajućem Generalne skupštine UN, nigerijskom diplomati Tidžaniju Muhamadu Bandeu, da šefovi država i vlada 193 zemlje članice UN snime svoje poruke, a da samo akreditovane diplomate pri svetskoj organizaciji prisustvuju svečanoj sednici Generalne skupštine.\nPredsedavajući Generalne skupštine UN Muhamad Bande izjavio je da će konačna odluka o ovom pitanju biti doneta nakon konsultacija sa zemljama članicama UN.\nGodišnjim okupljanjima u UN svake godine prisustvuje veliki broj stranih državnika i diplomata koji provedu više od nedelju dana u Njujorku gde prisustvuju sastancima, zvaničnim večerama, prijemima, bilateralnim sastancima i stotinama različitih prigodnih događaja.\nS obzirom da je Njujork epicentar američke epidemije koronavirusa, ovogodišnje jubilarno okupljanje na 75-godišnjicu od završetka Drugog svetskog rata moglo bi biti rizično.\nPredstavnik Generalne skupštine Rim Abaza izjavio je danas da još nije doneta odluka povodom ovogodišnjeg okupljanja UN u Njujorku.\nPrevious Brazil na trećem mestu na svetu po broju zaraženih, 5.332 umrlih u Meksiku, oko 108 miliona Kineza ponovo pod izolacijom\nNext U sukobima u Južnom Sudanu 300 ubijenih


Vučić sa 10. sprata 'BG na vodi': Biće ih 20 FOTO\nIzvor: B92, 11.Dec.2016, 14:32\nBeograd -- Premijer Srbije Aleksandar Vučić obišao je radnike i radove na izgradnji Beograda na vodi i izrazio zadovoljstvo napretkom izgradnje.\nVučić je radove na izgradnji kule A, u okviru kompleksa "Beograd na vodi" obišao sa gradonačelnikom Beograda Sinišom Malim i predsednikom Skupštine grada Nikolom Nikodijevićem.\nVučić se medijima obratio na desetom spratu kule A, navodeći da je veoma srećan što 258 radnika danas radi i redovno prima plate. On je >> Pročitaj celu vest na sajtu B92 << naveo da radnim danom radi i 420 i 500 radnika i da bi voleo da su im primanja nešto visa, ali da su zadovoljni što grade budućnost Beograda i Srbije.\n“Govorili su to su Vučićeve fantazmagorije, a danas smo na 10. spratu a biće ih 20 i biće završena do proleća 2018. Menjamo ne samo lice Beograda, objekti su najvišim standardima urađeni, Energoprojekt to vrlo dobro radi”, naveo je Vučić.\nToranj će biti jedna od najviših evropskih zgrada, biće 12.000 kancelarija, poslovniog prostora za 14.000 ljudi, 6.000 stanova, najveći šoping mol na Balkanu, veoma moderan deo Beograda, rekao je srpski premijer.\nN1 televizija: Premijer obišao radove na projektu Beograd na vodi\nCapital.ba: Vučić: Beograd na vodi biće atrakcija istočne Evrope\nIzvor: Telegraf.rs, 11.Dec.2016\n..Premijer Srbije Aleksandar Vučić obišao je radnike i radove na izgradnji Beograda na vodi...Vučić je radove za igradnji kule A, u okviru kompleksa Beograd na vodi obišao sa gradonačelnikom Beograda Sinišom Malim i predsednikom Skupštine grada Nikolom Nikodijevićem...Vučić se novinarima...


Vulin poručio: Presuda generalu Mladiću je presuda pravdi - Srpskainfo\nMinistar unutrašnjih poslova Srbije i predsjednik Pokreta socijalista Aleksandar Vulin ocijenio je danas da je kazna doživotnog zatvora Ratku Mladiću, koja je danas potvrđena u Hagu, osveta, a ne presuda.\nMladić je kriv, jer je odgovorio na zločine Nasera Orića, ali Naser Orić nije kriv za poklane srpske civile u Podrinju. Mladić je kriv, jer je komandovao vojskom Srba u srpskim selima oko Sarajeva gdje su njegovi vojnici rođeni i odrasli, ali nije kriv Izetbegović, jer u Sarajevu više nema Srba, ali ima masovnih grobnica – naveo je Vulin u saopštenju.\nOcjenjujući da Haški tribunal nije uspostavljen da bi tražio pravdu i dao doprinos pomirenju, već da bi sudio Srbima, Vulin je istakao da je taj sud “ispunio svoju svrhu”.\nPrema njegovim riječima, sud u Hagu je Srbe proglasio genocidnim, a narode bivše SFRJ dodatno posvađao i zakrvio.\n– Svaki dan daljeg postojanja Mehanizma je samo način da njegovi članovi nastave da primaju veliki novac i da svoje laži prikazuju kao našu istinu. Presuda generalu Mladiću je presuda pravdi – poručio je ministar Vulin.\nPolitika Aleksandar VulinpresudaRatko Mladić


Predstavljena radna verzija Prvog dvogodišnjeg izveštaja Republike Srbije | Energetski portal Srbije\nPredstavljena radna verzija Prvog dvogodišnjeg izveštaja Republike Srbije\n05.10. 2015 Srbija\nMinistarstvo poljoprivrede i zaštite životne sredine Republike Srbije u saradnji sa Programom Ujedinjenih nacija za razvoj i uz podršku Globalnog fonda za zaštitu životne sredine izradilo je radnu verziju Prvog dvogodišnjeg ažuriranog izveštaja Republike Srbije prema Okvirnoj konvenciji Ujedinjenih nacija o promeni klime.\nU okviru izveštaja, predstavljene su obaveze Republike Srbije prema Okvirnoj konvenciji Ujedinjenih nacija o promeni klime, nacionalne karakteristike Republike Srbije, inventar gasova sa efektom staklene bašte, projekcije gasova sa efektom staklene bašte do 2020. godine, aktivnosti na smanjenjeu emisija gasova sa efektom staklene bašte, monitoring, izveštavanje i verifikacija, kao i nedostaci i prioritetne potrebe Republike Srbije.\nSvi zainteresovani mogu dostaviti svoje primedbe i sugestije na radnu verziju Prvog dvogodišnjeg ažuriranog izveštaja Republike Srbije prema Okvirnoj konvenciji Ujedinjenih nacija o promeni klime do 20. oktobra 2015. godine elektronskim putem.\nRadnu verziju Prvog dvogodišnjeg ažuriranog izveštaja Republike Srbije prema Okvirnoj konvenciji Ujedinjenih nacija o promeni klime možete pogledati na sledećem linku.\nPrvi dvogodišnji ažurirani izveštaj Republike Srbije prema Okvirnoj konvenciji Ujedinjenih nacija o promeni klime\nPoznati kurs o klimatskim promenama prvi put dostupan na...


Tanjug 11. oktobra 2019. 12:46\nKOSTOLAC – U periodu od 2016. do 2018. godine Elektroprivreda Srbije (EPS) je u projekte u termoelektranama uložila oko 320 miliona evra, a većina tih projekata rađena je u cilju zaštite životne sredine, izjavio je danas direktor EPS-a Milorad Grčić.\nGovoreći na konferenciji „Investicije i zaštita životne sredine – prioriteti EPS-a“ koju je u Kostolcu organizovao Balkanmagazin, Grčić je kazao da je na termoelektranama u toku realizacija projekta vrednih 1,1 milijardu evra, a pripremaju se investicije od 900 miliona evra, koje će, ističe, uticati na smanjenje zagađenja.\n„Električna energija je nešto bez čega se ne može i bez čega se tek u budućnosti neće moći. Zbog toga moramo mnogo da ulažemo u elektroprivredu, ali uz poštovanje standarda za zaštitu životne sredine“, rekao je Grčić.\nPrema njegovim rečima, EPS u ogranku u Kostolcu sprovodi dva ključna projekta za energetiku stabilnost zemlje prema najstrožim standardima zaštite životne sredine – izgradnja novog bloka Kostolac B3 i vetroparka Kostolac.\nNakon izgradnje bloka B3, kaže Grčić, kop Drmno godišnje će umesto devet miliona tona proizvoditi između 12 i 13 miliona tona uglja.\n„Ovo je prvo veliko energetsko postrojenje koje se gradi u Srbiji nakon tri decenije, biće snage 350 megavata“, rekao je Grčić i dodao da je vrednost te investicije 613 miliona dolara.\nOsim što će EPS dobiti moderan i efikasan blok, kaže Grčić, on će ispunjavati sve domaće i evropske ekološke kriterijume – imaće ugrađene elekrofiltere, sistem za odsumporavanje dimnih gasova, savremen sistem za transport pepela i šljake, sistem za prečišćavanje otpadnih voda.\nBudućnost Kostolca i Požarevca, ističe Grčić, jeste kop „Zapadni Kostolac“ koji se nalazi u selu Dubravica, a gde je otkriveno nalazište od 350 miliona tona uglja.\n„Studija ispitivanja nalažišta je u toku, biće uskoro gotova, a benefiti koje ćemo dobiti su ugalj i šljunak koji se tu takođe nalazi i koji je dobar za građevinsku industriju koja jebu ekspanziji“, rekla je Grčić.\nSledeće godine, dodaje on počeće realizacija ulaganja u vrednosti od 100 miliona evra u nabavku rudarske mehanizacije kako bi kop „Zapadni Kostolac“ počeo sa radom.\nDirektor za prozvodnju energije u „TE-KO Kostolac“ Nenad Marković istakao je da je drugi važan projekat koji će se gradi u tom gradu Vetropark „Kostolac“, biće, kaže, smešten na oko 90 kilometara istočno od Beograda, a planirano je da ima 20 vetrogeneratora ukupne snage do 66 megavata.\n„Rok za izvođenje radova na tom vetroparku je 24 meseca od potpisivanja ugovora sa izvođačima, a vrednost investicije je 96,4 miliona evra. Izgradnja vetroparka finansiraće se delom iz kredita KfW banke u iznosu od 80 miliona evra, gde uračunato i milion evra za konsultantske i ekspertske usluge, a ostatak su sredstva EPS-a“, rekao je Marković.\nIstiče da je za taj projekat dobijena građevinska dozvola za izgradnju i status povlašćenog proizvođača eletrične energije, kao i da je raspisan konkurs za izbor izvođača radova.\nGovoreći o dosadašnjim ulaganjima u kostolačke elektrane, Marković kaže da je u proteklom periodu investirano više od 388 miliona evra u njihovu revitalizaciju, od čega 65 miliona evra u Termoelektranu A, dok je ostatak uložen u Termoelektranu B.\n„Od tih 388 miliona evra, više od 140 miliona evra investirano je u projekte zaštite životne sredine, a tome nije kraj, jer se upravo izvode radovi na projektu smanjenja azotne kiseline na bloku B2, kao i na izgradnji postrojenja za prečišćavanje otpadnih voda u Termoelektrani B“, rekao je Marković.\nPredstavnik kompanije General Elektrik (GE) Filip Valter kaže da ta kompanija sa EPS-om ima dugu tradiciju saradnje od 45 godina, dodajući da su u poslednjih 10 godina zajedno uspeli da povećanjem efikasnosti i smanjenjem sagorevanja uglja dobiju 220 „zelenih“ megavata snage u termoelektranama EPS-a.\n„Srbiju čeka novi talas propisa za zaštitu životne sredine kako bi se uskladila sa Evropskom unijom, zbog toga nastavljamo saradnju sa EPS-om i radimo na smanjenju štetnih gasova“, rekao je Valter.\nFrancuska: Osam milijardi evra proizvodjačima automobila, a gradjanima…\nNO Lufthanze odložio odluku o spasilačkom paketu pomoći\nGorenje Home uspešno okončalo pregovore sa Emotionom –…\nNove tehnologije u prognozi potrošnje i potražnje za strujom\nEK: Za budžet i oproravak EU 1850 miljardi evra


Bugarski tok preko Srbije u Evropu?\nBeta 17. januara 2016. 13:30\nNovi projekat gasovoda Bugarski tok treba bar delom da pomiri sukob interesa unutar članica Evropske unije i nadje izvesnu ravnotežu izmedju planiranog gasovoda Severni tok 2 i izjalovljenih očekivanja prihoda i snabdevanja energijom zemalja koje su oštećene napuštanjem izgradnje gasovoda Južni tok.\nBugarski tok snažno gura Sofija, a o tome kako bi se u projekte isporuka ruskog gasa Evropi mogla uključiti Italija i njene kompanije u Moskvi ovih dana razgovarali su ruski predsednik Vladimir Putin i italijanski premijer Mateo Renci koji je oštro zamerio Evropskoj komisiji da nema ništa protiv Severnog toka 2, a zaustavila je Južni tok, za koji je snažno zainsteresovana bila Italija.\nBugarski tok bi delom bio priključen na već izgradjenu infrastrukturu Južnog toka, ruski, azerbejdžanski i gas iz bugarskih i rumunskih izvora bi se slivao u veliko skladište i čvorište „Balkan“ na obali Crnog mora, a odatle bi išao takodje u Srbiju, Madjarsku, Sloveniju, Italiju.\nEvropski i američki energetski stručnjaci i analitičari sad počinju ozbiljno da gledaju na izjavu bugarskog premijera Bojka Borisova da će postrojenja Bugarskog toka biti stopostotno bugarska, dakle saglasna pravilima EU, ali da će se preko njih u skladište „Balkan“ slivati i ruski gas, po količini šestina onog što je predvidjano Južnim tokom.\nU Vašingtonu se, kao i dosad kad je reč o energetskom povezivanju Evrope i Rusije, s krajnjom pažnjom i odbojnošću gleda na mogućnosti da ruski gas ipak u zamašnom obimu dolazi u Evropu, naročito ako to znači da će ubuduće zaobilaziti Ukrajinu.\nAmerička agencija sa strategijske prognoze Stratfor tako izražava sumnju da će proraditi Bugarski tok, mada kaže da će Bugari i Rusi zakucati na otvorena vrata posebno u Srbiji, Madjarskoj i Italiji, kuda gas treba da protiče u Evropu.\nStratfor navodi da se svakoj vrsti povezivanja Rusije s evropskim kontinentom i kad je u pitanju dostavljanje ruskog gasa preko Severnog toka 2 u Nemačku, protive naročito Poljska, Litvanija, Estonija, Letonija, Slovačka, kao i Ukrajina.\nBugarski i Severni tok 2 bi išli na ruku odluci Moskve da od 2019. obustavi isporuke gasa Evropi preko Ukrajine, koju Rusi smatraju nepouzdanom, i predje na nove puteve snabdevanja.\nAli to znači da Ukrajina, koja je u ogromnim ekonomskim i geopolitičkim teškoćama, gubi oko tri milijarde dolara godišnje prihoda od tranzita ruskog gasa u EU, a za Slovačku, recimo, to je gubitak od skoro 400 miliona evra.\nI, mada su vidljivi napori da se na već izgradjena postrojenja napuštenog projekta gasovoda Južni tok nadoveže novi moćan poduhvat Bugarski tok kojim bi gas preko Srbije išao dalje prevashodno u južnu Evropu, nadležni za energetiku u Evropskoj komisiji su zagonetno rekli da zasad o tome ništa ne mogu da kažu.\nBugarski najviši zvaničnici su, medjutim, jasno predočili da će krajem januara o tome razgovarati s ruskim partnerima i precizirali da ceo pothvat predvidja dovodjenje 10 milijardi kubnih metara ruskog gasa, kao i gasa iz Azerbejdžana i bugarskih i rumunskih izvora u veliko skladište i čvor „Balkan“ kod crnomorske luke Varna.\nBugarski premijer Bojko Borisov je izjavio da će Sofija sve učiniti da Bugarski tok uvrsti u prioritetne projekte Evropske komisije, ali je Ana-Kaisa Itkonen, portparolka evropskog komesara za energetiku Arijasa Kanjetea, agenciji Beta prenela da „o tome ništa ne može da kaže“.


Šta plaši Bakira: Srpska ima više prava na otcepljenje od Kosova - 13.08.2018, Sputnik Srbija\nŠta plaši Bakira: Srpska ima više prava na otcepljenje od Kosova\nKako to da Albanci imaju pravo i na otimanje dela teritorije, a Srbi u BiH koji su konstitutivni narod i koji su uneli suverenitet unutar Dejtonskog ugovora... 13.08.2018, Sputnik Srbija\n19:38 13.08.2018 (Osveženo: 10:47 24.08.2021)\n© SputnikMiting vlasti RS u Banja Luci\nKako to da Albanci imaju pravo i na otimanje dela teritorije, a Srbi u BiH koji su konstitutivni narod i koji su uneli suverenitet unutar Dejtonskog ugovora pravo na samoopredeljenje više nemaju.\nBošnjački član Predsedništva BiH Bakir Izetbegović je govoreći o povezivanju rešavanja statusa Kosova i Metohije sa statusom Republike Srpske rekao da ne postoje argumenti po kojima se rešavanje odnosa Beograda i Prištine može povezati sa BiH i entitetom Republike Srpske. Takođe, i da je status BiH rešen Dejtonskim mirovnim sporazumom.\nBesprizorni potez Alijinih sledbenika: Hoće opet da menjaju ime Republici Srpskoj\n10 Avgust 2018, 19:13\nNa 500 kilometara dva aršina\nMogu li se suštinski povezati pregovori u vezi sa statusom Kosova sa eventualnom budućom reorganizacijom BiH?\nDejtonski mirovni sporazum i Ustav Bosne i Hercegovine, prema tumačenju politikologa sa Fakulteta političkih nauka u Banjaluci Vlada Simovića, ni na koji način nisu precizirali mogućnosti odvajanja određenih federalnih jedinica od onoga što je u Dejtonu spojeno kao Bosna i Hercegovina, u svom složenom federalnom uređenju.\n„Međutim, sa druge strane, svedoci smo realne politike na terenu koja je po jednoj nelogičnosti i jednako antiustavno dozvolila nezavisnost i priznavanje Kosova i Metohije, koji su sa stanovišta i međunarodnog prava i unutrašnjeg prava Srbije, autonomna pokrajina u sastavu Srbije“, ističe Simović.\nZbog svega toga i zbog svih tih dvostrukih aršina koji se provode u kontekstu odnosa dobrog dela međunarodne zajednice prema Kosovu, prema Simovićevim rečima, dobar deo političke javnosti i u Republici Srpskoj i u Srbiji pokušava da pitanje procesa koji se vezuju za Kosovo, na neki način izjednače sa potencijalnim procesima koji bi se dešavali i u Bosni i Hercegovini, odnosno na prostoru Republike Srpske.\nTo je refleksna pojava i refleksna politika, pa se, napominje Simović, postavlja zaista logično pitanje — ako na jednom prostoru, koji je udaljen svega nekih 500, 600 kilometara od Republike Srpske, može da se provodi jedan sistem, jedno pravo i jedan aršin, zašto to ne bi moglo da se provodi u Republici Srpskoj i u Bosni i Hercegovini?\n9 Avgust 2018, 21:15\n„Sa druge strane, Bakir Izetbegović, upravo svestan tih dvostrukih aršina, poziva se na Dejtonski mirovni sporazum koji u principu onemogućava nezavisnost Republike Srpske, govoreći da je to mimo standarda, mimo prava… Međutim, isti političar je ne jednom insistirao na tome da se uspostave diplomatski odnosi sa Kosovom i nije mu strana nezavisnost Kosova. Tako da je zaista reč o klasičnoj predizbornoj političkoj igri u kojoj će na svaki mogući način deo bošnjačke politike elite pokušavati da svom biračkom delu pokaže kako su oni nepremostivi borci očuvanja BiH, pa i procesa njene centralizacije“, analizira Simović.\nSrbi su u BiH uneli suverenitet\nDocent na Fakultetu političkih nauka u Banjaluci Aleksandar Vranješ konstatuje za Sputnjik da ako međunarodna zajednica otvara presedane u domenu međunarodnog prava kad je reč o Kosovu i Metohiji, onda se postavlja pitanje zašto se ti presedani ne mogu jednako koristiti, odnosno zašto postoje dupli standardi.\n„Ukoliko neki presedan kaže da Kosovo ima pravo da bude nezavisna država, da se otme teritorija i napravi nezavisna država i da se daje kompletan status i suverenitet i sve ono što nose odlike države, zbog čega onda neke druge oblasti u svetu ne bi primenile taj isti standard? Ne samo Republika Srpska, već i Katalonija, Južna Osetija? Zašto se onda prema istim principima međunarodnog prava ne bi primenjivale određene prakse u međunarodnom pravu kad je to međunarodna zajednica upravo i stvorila?“, pita Vranješ.\nOn podseća da je Bosna i Hercegovina sastavljena od dva entiteta i da je Republika Srpska unela svoj suverenitet u sadašnju BiH kroz Dejtonski sporazum.\n„Dejtonski sporazum je nastao na osnovu međunarodnog ugovora koji podrazumeva poštovanje tog ugovora, a znamo da je taj ugovor prekršen od strane iste te međunarodne zajednice sa pravnim nasiljem visokih predstavnika i tako dalje. Dakle, Republika Srpska je bila jedna od strana potpisnica koje čine Bosnu i Hercegovinu“, podseća Vranješ.\n7 Avgust 2018, 22:06\nUkoliko bi sad hteli da pravimo paralele, rezonuje taj docent, kako neko može da otme deo teritorije i napravi državu, a neka druga strana, koja je, kao u brak, unela svoj suverenitet u državnu zajednicu BiH, sutra ne može po osnovu istih tih principa da izađe iz te zajednice.\n„Dakle, Republika Srpska ima potpuno drugačiju i mnogo povoljniju poziciju ako bi se međunarodni standardi jednako priznavali svima. Mnogo bolju nego Kosovo. No, ovde se pokušavaju zameniti teze da Albanci imaju pravo na samoopredeljenje da otmu deo teritorije, a da Srbi u Republici Srpskoj, koji su konstitutivni narod, koji su uneli suverenitet unutar tog Dejtonskog ugovora, danas to pravo više nemaju i nikad ga više neće imati“, ukazuje Vranješ za Sputnjik.\nNa takvim primerima se vidi kako se dupli standardi primenjuju u praksi, konstatuje Vranješ, a očigledno da Izetbegović ne samo što nije u pravu, već to sve i njega kopka, pa zato i daje takve izjave.\nUkoliko Zapad i Albanci nastave sa daljim kalemljenjem kosovske nezavisnosti, mogu li Srpska i Srbija da kažu da se status Kosova ne može rešavati odvojeno od statusa Srpske? Koliko je to u ovom trenutku realno?\nMeđunarodna zajednica ne zna šta će sa Kosovom\n„Jasno je da je refleksija političara na određenom prostoru uvek takva da traži za sebe uvek isto pravo kao što ga je neko drugi dobio prema nečijoj logici ili nečijem nahođenju. Međutim, ovde je reč o jednoj vrlo osetljivoj situaciji, a to je da su i prostor Kosova i prostor Republike Srpske dva prostora koja prosto zahtevaju vrlo opreznu i vrlo odgovornu politiku, nebitno ko je vodi i sa koje strane. Tu se zahteva velika opreznost i ozbiljnost jer potencijalni postupci koji bi dovodili do određenih novih sukoba nisu rešenje“, smatra Vlade Simović.\nMeđutim, podseća Simović, mi već imamo taj presedan sa samim Kosovom koje je jednostrano proglasilo nezavisnost, a kad se već jednom napravi presedan, onda to postaje nešto što stvara probleme u budućnosti.\n„Problem odnosa i relacija koji se danas postavlja između Kosova i Republike Srpske nije problem iz 2018. godine, već problem koji je nastao onog trenutka kad je Kosovo jednostrano proglasilo nezavisnost i kad je to prihvatio ogroman broj zemalja na Zapadu“, jasan je Simović.\nSad se zaista postavlja logično pitanje kako se sad izvući iz tog grotla problema koji su prouzrokovani još pre 12, 13 godina, dodaje Simović i konstatuje da je sve više uveren da i međunarodna zajednica i oni koji su priznavali Kosovo, sad ne znaju šta će sa tom nepriznatom državom.


15-09-2020 22:37 Izdvojeno Srbija Politika\nIzraelski premijer Benjamin Netanijahu obratio se večeras povodom jevrejske Nove godine građanima Kosova i pripadnicima jevrejske zajednice na Kosovu i rekao da poslednji događaji ulivaju nadu da je na pomolu "nova era" od koje će imati koristi i građani Izraela i građani Kosova.\nNetanjahu (Foto: Kremlin.ru)\n'Šaljem tople Roš Hašana pozdrave svima vama u Prištini. U ovoj godini pružam ruku prijateljstva narodu Kosova. Poslednji razvoj događaja između Izraela i Kosova mogao bi da pomogne ulasku u novu eru od koje će oba naroda imati koristi'', navodi se u pisanoj poruci Netanijahua pročitanoj okupljenima na ceremoniji proslave Roš Hašane u Prištini.\n''Ubeđen sam da možemo da postignemo toliko toga zajedničkim radom i najiskrenije se nadam da ćemo to i ostvariti'', ističe se u poruci izraelskog premijera.\nProslavi jevrejske Nove godine u Hotelu ''Emerald'' u Prištini prisustvovali su i predsednik privremenih prištinskih institucija Hašim Tači, premijer Avdulah Hoti, predsednica skupštine Vjosa Osmani, kao i bivši premijer i lider pokreta Samoopredeljenje Aljbin Kurti.\n"Jevrejska zajednica na Kosovu je važna karika u tim odnosima. Uskoro ćemo uspostaviti naše diplomatske odnose sa prijateljskom državom Izrael", poručio je Hoti.\nTači:Samo sad mogu da donesu uzajamno priznanje\n"Predsednik Tramp se potrudio da to omogući. Radio je ono što drugi nisu radili 20 godina. Iako se može videti da se ekonomska normalizacija može dogoditi u Vašingtonu, uveren sam da se može dogoditi i politička normalizacija, a uzajamno priznanje može se dogoditi samo u Vašingtonu. Ostali pokušaji su uzaludni. Oni su gubljenje vremena", rekao je Tači.\n''Hteo sam da poželim svim mojim jevrejskim prijateljima na Kosovu srećnu Roš Hašanu, srećnu Novu godinu. Ovo je velika stvar, da možemo da zajedno proslavimo istorijski trenutak uspostavljanja diplomatskih odnosa Kosova i Izraela i razmene ambasada'', poručio je Grenel u video poruci emitovanoj tokom proslave u prištinskom Hotelu ''Emerald''.\n''Hvala na svim vašim rečima koje će doprineti da Kosovo bude mesto dobrodošlice za sve naše prijatelje Jevreje, muslimane i hrišćane'', dodao je Grenel.\nKuda Srbija ide, saznajte OVDE.